**Nagykanizsa Megyei Jogú Város Önkormányzata Közgyűlésének**

**31/2023. (IX. 29.) önkormányzati rendelete**

**az önkormányzati bérlakásokról**

Nagykanizsa Megyei Jogú Város Önkormányzatának Közgyűlése a lakások és helyiségek bérletére, valamint az elidegenítésükre vonatkozó egyes szabályokról szóló 1993. évi LXXVIII. törvény 3. § (1) és (2) bekezdésében, a 4. § (3) bekezdésében, az 5. § (3) bekezdésében, a 12. § (5) bekezdésében, a 19. §-ban, a 21. § (6) bekezdésében, a 23. § (3) bekezdésében, a 28. § (2) bekezdésében, a 32. § (2) bekezdésében, a 35. §-ban, a 68. § (2) bekezdésében, a 85/F. § (3) bekezdésében, valamint a 2. mellékletében kapott felhatalmazás alapján, az Alaptörvény 32. cikk (1) bekezdés a) pontjában és a Magyarország helyi önkormányzatairól szóló 2011. évi CLXXXIX. törvény 13. § (1) bekezdés 9. pontjában meghatározott feladatkörében eljárva a következőket rendeli el:

*I. Fejezet*

*Általános rendelkezések*

**1. A rendelet hatálya**

**1. §**

(1) A rendelet személyi hatálya - a 11. § és 15. § - ban foglalt eltérésekkel - kiterjed Nagykanizsa Megyei Jogú Város Önkormányzata közigazgatási területén

*a)* lakóhellyel vagy tartózkodási hellyel rendelkező

*aa)* magyar állampolgárokra,

*ab)* bevándoroltakra és letelepedettekre,

*ac)* a magyar hatóság által menekültként elismert személyre,

*b)* a rendelet által bérlőként nevesített szervezetekre,

*c)* bérlőkijelölésre jogosultakra.

(2) E rendelet tárgyi hatálya kiterjed Nagykanizsa Megyei Jogú Város Önkormányzata (a továbbiakban: önkormányzat) tulajdonában lévő valamennyi lakásra.

**2. Hatásköri szabályok**

**2. §**

(1) A lakásgazdálkodással kapcsolatos feladatokat – e rendeletben szabályozott módon – a közgyűlés, és a közgyűlés felhatalmazása alapján a hatáskörrel rendelkező bizottság látja el.

(2) A közgyűlés dönt:

*a)* a városérdekből történő bérlőkijelölésről,

*b)* a bérlőkijelölési jog biztosításáról szóló megállapodás megkötéséről,

*c)* a lakbér mértékének megállapításáról,

(3) A közgyűlés hatáskörrel rendelkező bizottsága

*a)* dönt:

*aa)* a Nagykanizsa Vagyongazdálkodási és Szolgáltató Zrt. (a továbbiakban: bérbeadó) által lejelentett új, valamint a megüresedett és helyreállított önkormányzati bérlakások pályázatra történő kiírásáról,

*ab)* a garzonházi lakások pályázatra történő kiírásáról,

*ac)* a nyugdíjasházi lakások pályázatra történő kiírásáról,

*ad)* az üresen álló és felújításra szoruló lakások pályázatra történő kiírásáról,

*ae)* [[1]](#footnote-1)a szociális helyzet alapján, költségelven és piaci alapon meghirdetett önkormányzati bérlakások bérlőinek kijelöléséről,

*af)* a garzonházi lakások szálláshasználóinak kijelöléséről,

*ag)* a garzonházi lakások szálláshasználati szerződésének meghosszabbításáról,

*ah)* a nyugdíjasházi bérlakások bérlőinek kijelöléséről,

*ai)* a lakásbérleti szerződés meghosszabbításáról, ismételt megkötéséről, módosításáról,

*aj)* a garzonházra megkötött lakásbérleti szerződés ismételt megkötéséről az eredeti bérlőkijelölésben meghatározott időtartamig,

*ak)* a garzonházra megkötött lakásbérleti szerződés - 60 hónapos időtartam lejártát követően - legfeljebb 6 hónapra történő meghosszabbításáról,

*al)* a bérleti szerződés bérbeadóval szemben fennálló tartozás miatti megszűnése esetén lakáshasználónak kisebb alapterületű vagy alacsonyabb komfortfokozatú lakásba történő bérlőkijelöléséről,

*am)* határozatlan idejű lakásbérleti jogviszony folytatása ellenében történő tartási szerződéshez való hozzájárulásról,

*an)* pályáztatás nélküli bérlőkijelölésről krízis esetben,

*ao)* a városrendezési vagy város rehabilitációs célokat szolgáló lakáskiürítés, továbbá a bérlemény alapterületét vagy komfortfokozatát érintő önkormányzati érdekből történt átalakítás eseteiben a bérlők pályázati eljáráson kívül történő elhelyezéséről,

*ap)* egyedi mérlegelés alapján a jogcím nélküli lakáshasználók bérlőként való kijelöléséről az általuk használt önkormányzati bérlakásba,

*aq)* a szolgálati lakásban történő bérlőkijelölésről,

*ar)* az önkormányzatot a lakások és helyiségek bérletére, valamint az elidegenítésükre vonatkozó egyes szabályokról szóló 1993. évi LXXVIII. törvény (a továbbiakban: Ltv.) alapján megillető elővásárlási jog gyakorlásával vásárolt lakás bérlőjének kijelöléséről,

*b)* véleményezi az önkormányzati bérlakásokkal, valamint azok működtetésével kapcsolatos közgyűlési előterjesztéseket,

*c)* elismeri a lakásbérleti jog folytatására való jogosultságot,

*d)* kapcsolatot tart a bérlők és a bérbeadók településen működő érdekképviseleti szervezetével, továbbá - a bérlakásokkal kapcsolatos önkormányzati rendelet megalkotása előtt - kikéri annak véleményét,

*e)* jóváhagyja a bérbeadó által megállapított garzonházi házirendet.

(4)[[2]](#footnote-2) Nagykanizsa Megyei Jogú Város Polgármesteri Hivatala (a továbbiakban: hivatal) a bérbeadó közreműködésével látja el a bérlő kijelölés előkészítésével kapcsolatos, valamint a bérlőkijelöléstől a bérleti szerződés megkötéséig felmerülő adminisztratív tevékenységet.

(5)[[3]](#footnote-3) Az önkormányzati lakások kezelésével megbízott gazdasági társaság, a bérbeadó gyakorolja - e rendeletben foglaltak szerint - a bérbeadói jogokat és teljesíti a bérbeadóra háruló kötelezettségeket, valamint ellátja az ezekkel kapcsolatos feladatokat a bérleti szerződés megkötésétől annak megszűnéséig azzal, hogy a bérleti jogviszony megszűnése után is az önkormányzati tulajdonban álló lakás kiürítésével, használatával kapcsolatos jogvitában a bérbeadó jogosult a perindításra.

(6) A bérbeadó feladatai:

*a)* megköti, illetve módosítja a bérleti szerződést a kijelölt bérlőkkel a közgyűlés vagy bizottság határozatában foglaltak alapján. A megkötött lakásbérleti szerződést haladéktalanul megküldi a hivatalnak,

*b)* évente elkészíti az önkormányzat lakásgazdálkodási és hasznosítási tervét. Tájékoztatja a közgyűlést a bérlakás állomány műszaki állapotáról, a kiemelt fontosságú, illetve a szükséges felújítási igényekről és azok költségvonzatáról,

*c)* közreműködik a bérlakásokat érintő valamennyi bizottsági és közgyűlési előterjesztés kidolgozásában,

*d)* a megüresedett lakásokról, azok műszaki állapotáról, valamint a rendeltetésszerű használat feltételrendszerét helyreállító munkálatokról és az ehhez szükséges költségigényekről, továbbá az egyéb tulajdonosi döntést igénylő kérdésekről haladéktalanul, írásban értesíti a hivatalt és a hatáskörrel rendelkező bizottságot,

*e)* elvégzi a 6. § (7) bekezdésben és a 28. § (4) bekezdésben meghatározott ellenőrzéseket és az ellenőrzésekről nyilvántartást vezet. A bérlemény ellenőrzés során tapasztalt bérleti szerződés megszűnésére okot adó körülményekről írásban tájékoztatja a hivatalt,

*f)* a bérbeadó a lakásokról vezetett nyilvántartásában – a bérlő bejelentése alapján – feltünteti a 6. § (6) bekezdés szerinti távollét tényét és időtartamát,

*g)* hozzájárul a 27. §-ban meghatározott cserékhez,

*h)* írásban tájékoztatja a hivatalt a pályázati kiírásra alkalmas, üres önkormányzati bérlakásokról,

*i)* a jogviszony folytatására jogosult hozzátartozót - a bérlő halálesetének bejelentésekor- tájékoztatja a jogviszony folytatás feltételeiről, a kérelem benyújtásának módjáról, és ezzel egyidejűleg értesíti a hivatalt a tudomására jutott halálesetről.

**3. Értelmező rendelkezések**

**3. §**

E rendelet alkalmazásában:

*1.* *Lakás*: az Ltv. lakás fogalma.

*2.* *Nyugdíjasház*: A 8800 Nagykanizsa, Kodály Z. u. 10. szám alatt épült, a nagykanizsai lakóhellyel vagy tartózkodási hellyel rendelkező nyugdíjasok elhelyezésére szolgáló lakóépületek, melyben a bérlők bérleti joga határozott időre, életük végéig szól.

*3.* *Garzonház*: A 8800 Nagykanizsa, Dózsa Gy. u. 142. (1841/8 hrsz) szám alatt épült, 44 lakásos épület, amely a 35 év alatti fiatalok elhelyezésére szolgál lakásigényük végleges rendezéséig, de legfeljebb 60 hónap időtartamig takarékosságra ösztönzéssel.

*4.* *Tulajdonos*: Nagykanizsa Megyei Jogú Város Önkormányzata

*5.* *A tulajdonosi jogkör gyakorlói:*

*a)* Nagykanizsa Megyei Jogú Város Közgyűlése,

*b)* Nagykanizsa Megyei Jogú Város Közgyűlésének hatáskörrel rendelkező bizottsága,

*c)* [[4]](#footnote-4)

*d)* a 21. § vonatkozásában a Ludwig Múzeum - Kortárs Művészeti Múzeum,

*e)* bérlőkijelölési joggal érintett lakás esetén ezen kijelölési jog jogosultja.

*6.* *Család:* A szociális igazgatásról és szociális ellátásokról szóló 1993. évi III. tv. (a továbbiakban: Szt.) család fogalma.

*7.* *Háztartás:* a pályázó vagy kérelmező és a vele együtt élő vagy költöző személyek közössége.

*8.* *Vagyon:* Az Szt. vagyon fogalma.

*9.* *Jövedelem:* Az Szt. jövedelem fogalma.

*10.* *Súlyos mozgáskorlátozott:* a súlyos mozgáskorlátozott személyek közlekedési kedvezményeiről szóló 102/2011. (VI.29.) Korm. rendelet alapján súlyos mozgáskorlátozottnak minősülő személy.

*11.* [[5]](#footnote-5)*Környezettanulmány:* a pályázati előkészítő eljárás keretében az önkormányzati bérlakás bérleti jogának elnyerésére pályázók körében, továbbá önkormányzati bérlakást érintő ügyekben különösen a pályázók életkörülményeinek vizsgálata, a jogosultsági feltételek ellenőrzése céljából a hivatal által készített dokumentáció.

*12.* *Lakóingatlan*: a lakás céljára létesített és az ingatlan-nyilvántartásban

*a)* lakóház vagy lakás megnevezéssel nyilvántartott vagy ilyenként feltüntetésre váró ingatlan – ha arra használatbavételi engedélyt adtak ki – a hozzá tartozó földrészlettel,

*b)* tanyaként feltüntetett lakó-, gazdasági épület, épületcsoport és az azonos helyrajzi szám alatt hozzá tartozó föld együttese.

*13.* *Lakáscélú kölcsön*: a természetes személy, mint adós vagy adóstárs és a pénzügyi intézmény között létrejött kölcsönszerződés alapján fennálló tartozás, amelynek ingatlankockázati fedezete Nagykanizsa Megyei Jogú Város közigazgatási területén lévő lakóingatlanon alapított zálogjog.

*14.* *Álláskereső:* a foglalkozás elősegítéséről és a munkanélküliek ellátásáról szóló 1991. évi IV. törvényben meghatározott fogalom.

*15.* *Jogcím nélküli lakáshasználó:* az Ltv. jogcím nélküli lakáshasználó fogalma.

*16.* [[6]](#footnote-6)*Életvitelszerű tartózkodás*: olyan tartózkodási forma, amikor valaki rendszeresen, tartósan egy helyen él, ott tölti idejének jelentős részét, és ott folytatja mindennapi életét anélkül hogy ez feltétlenül állandó lakcímként lenne bejegyezve.

*17.* *Nem hasznosítható ingatlantulajdon*: különösen a forgalomképtelen, az elidegenítési tilalom alatt álló és haszonélvezeti joggal terhelt ingatlan, valamint a közös tulajdonú ingatlan

*18.* *Szükséglakás*: az Ltv. szükséglakás fogalma.

*19.* V*árosérdek*: a város életében, fejlődésében kiemelt jelentőséggel bíró gazdasági, oktatási, kulturális, művészeti, egészségügyi, szociális, idegenforgalmi tevékenység, társadalmi érdek, valamint közfeladatot ellátó tevékenység.

**4. Adatkezelésre vonatkozó szabályok**

**4. §**

(1) A rendelet alapján kezelt személyes adatok vonatkozásában az információs önrendelkezési jogról és az információszabadságról szóló 2011. évi CXII. törvény, valamint Nagykanizsa Megyei Jogú Város Polgármesteri Hivatala Adatvédelmi Szabályzatának rendelkezései az irányadók.

(2) Az olyan adatok igazolására, amelyet valamely hatóság jogszabállyal rendszeresített nyilvántartásának tartalmazni kell, az igénylő és a bérlő nem köteles, ha annak a hivatal általi beszerzését törvény lehetővé teszi, vagy az igénylő és a bérlő írásban felhatalmazást ad az igazolás beszerzésére.

(3) A hivatal a bejelentett és nyilvántartásba vett adatok valódiságát ellenőrizni jogosult.

*II. Fejezet*

*A lakásbérbeadás közös szabályai*

**5. §**

(1) Az önkormányzati lakásokat - csak lakhatás céljára - lehet bérbeadással hasznosítani. A bérbeadás útján hasznosított lakások bérlőjét

*a)* az önkormányzat, vagy

*b)* külön megállapodás alapján, a megállapodásban meghatározott lakásra és a megállapodásban rögzített feltételekkel a bérlőkijelölési, vagy a bérlőkiválasztási jog jogosultja, vagy

*c)* a bérleti jog folytatása esetén jogszabály határozza meg.

(2) Az önkormányzati lakások a következő jogcímeken adhatók bérbe:

*a)* [[7]](#footnote-7)pályázat útján:

*aa)* szociális helyzet alapján történő lakásbérbeadás,

*ab)* költségelven történő lakásbérbeadás,

*ac)* piaci alapon történő lakásbérbeadás

*ad)* csereszerződés alapján történő lakásbérbeadás,

*ae)* üresen álló és felújításra szoruló lakások bérbeadása,

*af)* nyugdíjasházi lakások bérbeadása,

*ag)* garzonházi lakások bérbeadása,

*b)* pályázat nélkül:

*ba)* bérlőkijelölési jog alapján történő lakásbérbeadás,

*bb)* műterem lakásként történő bérbeadás,

*bc)* városérdekből történő lakásbérbeadás,

*bd)* rendkívüli krízishelyzetből adódó lakásbérbeadás,

*be)* szolgálati lakások bérbeadása,

*bf)* [[8]](#footnote-8)

*bg)* az önkormányzat elővásárlási jogával érintett lakóingatlan megvásárlása és hasznosítása,

*bh)* lakásbérleti jog cseréje.

**6. §**

(1)[[9]](#footnote-9) Önkormányzati bérlakás – a (2) bekezdésben foglalt kivétellel – csak határozott időre adható bérbe. A határozott idejű lakásbérleti jogviszony időtartama – kivéve a 2. § (3) bekezdés a) pontjának ah) és ao) alpontjában foglaltakat – legfeljebb 5 év lehet. Lakáscsere alapján kötött bérleti szerződés időtartama személyhez kötődően igazodik a csere előtti lakásra kötött szerződés határozott, vagy határozatlan időtartamához.

(2) Határozatlan időre kell bérbe adni az önkormányzatot az Ltv. alapján megillető elővásárlási jog gyakorlásával vásárolt lakást.

(3)[[10]](#footnote-10)

(4) A megüresedett szükséglakást ismételten bérbe adni nem lehet.

(5) A bérbe adott önkormányzati lakások lakbérét, a bérleti díj, illetve a lakással kapcsolatos közüzemi díjak megfizetésével kapcsolatos rendelkezéseket a lakások bérleti díjáról szóló önkormányzati rendelet szabályozza.

(6)[[11]](#footnote-11) A lakásbérleti szerződés fennállása alatt a bérlő köteles életvitelszerűen a lakásban tartózkodni. A bérlő a lakásból történő két hónapot meghaladó távollétét és annak időtartamát köteles írásban a bérbeadó részére bejelenteni. A bérlő által bejelentett - különösen: egészségügyi ok, munkahely megváltozása, tanulmányok folytatása miatt történő - távolléte alatt a lakásbérleti szerződést erre hivatkozással felmondani nem lehet.

(7) Bérbeadó a bérlemény rendeltetésszerű használatát, valamint a szerződésben foglalt kötelezettségek teljesítését évente legalább egy alkalommal ellenőrzi. Az ellenőrzésről a bérbeadó jegyzőkönyvet készít.

(8) Önkormányzati bérlakás vagy annak egy része albérletbe nem adható.

(9) Bérlőtársi szerződés megkötését a bérlő és a leendő bérlőtárs együttesen, írásban kérhetik a bérbeadótól. A jogosultak közös írásbeli kérelmére bérlőtársi szerződést kell kötni:

*a)* a házastársakkal,

*b)* az élettársakkal, feltéve, hogy az élettársi kapcsolatból született közös gyermeket háztartásukban nevelik.

(10) A (9) bekezdés szerinti írásbeli kérelemhez mellékelni kell:

*a)* a házassági anyakönyvi kivonatot

*b)* a közös gyermek születési anyakönyvi kivonatát.

(11) Bérlőtársi szerződés már fennálló bérleti jogviszony esetén abban az esetben köthető, ha a bérlőnek lakbér és közüzemi díjtartozása nem áll fenn.

(12) Társbérleti szerződés e rendelet hatálya alá tartozó önkormányzati bérlakásra nem köthető.

(13)[[12]](#footnote-12) A bérleti szerződés akkor lép hatályba, ha a bérlő közjegyzői okiratba foglalt egyoldalú kötelezettségvállaló nyilatkozatot tesz és annak egy eredeti példányát a bérbeadónak átadja.

(14)[[13]](#footnote-13) A közjegyzői díjat szociális helyzet alapján történő bérbeadás esetén a bérbeadó, költségelvű és a piaci alapon történő bérbeadás esetén a bérlő fizeti.

*III. Fejezet*

*A pályázat útján történő lakásbérbeadás*

**5. A pályáztatás közös szabályai**

**7. §**

(1)[[14]](#footnote-14) Az üresen álló önkormányzati bérlakásokat a 19. § - 24. § kivételével csak nyílt pályázat útján lehet bérbe adni. A pályázati felhívást a hivatal a helyi sajtó útján, Nagykanizsa Megyei Jogú Város Önkormányzata honlapján (www.nagykanizsa.hu), valamint a hivatal hirdetőtábláján teszi közzé. A pályázatok benyújtásának határidejét úgy kell meghatározni, hogy a kiírás napja és a pályázat benyújtására megjelölt határidő utolsó napja között rendelkezésre álló idő 15 napnál kevesebb nem lehet.

(2)[[15]](#footnote-15) Pályázati felhívásnak tartalmaznia kell:

*a)* a bérlakás címét, településen és épületen belüli fekvését,

*b)* a lakás főbb műszaki jellemzőit (alapterület, szobaszám, komfortfokozat, stb.),

*c)* a bérlakás állapotát,

*d)* a költség alapú lakbér összegét,

*e)* a piaci alapú lakbér összegét,

*f)* a bérleti jogviszony időtartamát,

*g)* a lakás megtekintésének időpontját,

*h)* a pályázat benyújtásának határidejét, helyét és módját,

*i)* a pályázaton való részvétel feltételeit,

*j)* a garzonházi bérlakás szálláshasználati díjának összegét,

*k)* a szociális alapú lakáspályázat értékelésének pontrendszerét

*l)* a költségelvű lakáspályázat értékelésének pontrendszerét

*m)* a piaci alapú lakáspályázat értékelésének pontrendszerét

(3) Az üresen álló és felújításra szoruló lakások pályázati kiírásának - a (2) bekezdésben foglaltakon kívül - tartalmaznia kell a felújítási munkák részletes műszaki tartalmát.

(4) A nyugdíjasházi lakások esetében - a (2) bekezdésben foglaltakon kívül - a pályázati kiírásnak még tartalmazni kell:

*a)* a licit helyét és idejét és szabályait,

*b)* az adomány alapösszegét.

(5) A pályázathoz a pályázó és a pályázóval egy háztartásban élők egy főre jutó havi nettó jövedelmének igazolására a következő dokumentumok alkalmasak:

*a)* havonta rendszeresen igazolható, a pályázat benyújtását megelőző hónap nettó jövedelméről szóló munkáltatói igazolás,

*b)* vállalkozásból, illetve őstermelői tevékenységből származó jövedelem esetén a Nemzeti Adó- és Vámhivatal igazolása a kérelem benyújtását megelőző gazdasági év személyi jövedelemadó-alapjáról, valamint a pályázat benyújtását megelőző egy naptári év havi nettó átlagjövedelméről szóló igazolás, illetve nyilatkozat,

*c)* a társadalombiztosítás és családtámogatás keretében folyósított ellátások esetében a pályázat benyújtását megelőző hónapban kifizetett ellátás igazoló szelvényei,

*d)* rendszeres pénzbeli ellátások esetén az illetékes járási hivatal és az állami foglalkoztatási szervek által kiadott hatósági bizonyítvány a pályázat benyújtását megelőző hónapban folyósított ellátás nettó összegéről vagy a jövedelemszámításnál figyelembe vett időszakra vonatkozó igazoló szelvények,

*e)* jövedelemmel nem rendelkező esetén írásban tett nyilatkozata arról, hogy a fenti időszakban jövedelemmel nem rendelkezett.

(6)[[16]](#footnote-16) A pályázatot kizárólag az arra rendszeresített formanyomtatványon, az azon feltüntetett mellékletek hiánytalan csatolásával, a pályázati kiírásban megjelölt határidőn belül a hivatalban személyesen, ügyfélkapun keresztül elektronikusan vagy postai úton lehet benyújtani.

(6a)[[17]](#footnote-17) Egy pályázó egyidejűleg több lakásra - kivéve a 12. § - ban foglalt esetben - is nyújthat be pályázatot. Amennyiben több lakás vonatkozásában is az ő pontszáma a legmagasabb a pályázatában megjelölt rangsor szerint nyeri el a bérleti jogot

(7)[[18]](#footnote-18) Érvénytelen a pályázat, ha

*a)* határidőn túl nyújtották be,

*b)* nem nagykorú nyújtotta be,

*c)* a rendeletben meghatározott formanyomtatvány mellékleteit nem csatolták,

*d)* a rendeletben meghatározott jogosultsági feltételeknek a pályázó nem felel meg,

*e)* a pályázó az elbíráláshoz szükséges tényekről és körülményekről nem vagy hiányosan nyilatkozott,

*f)* a pályázó valótlan adatok közlésével, illetve valós adatok elhallgatásával vagy más módon megtévesztette a hivatalt.

(8) Nem nyújthat be pályázatot öt éven belül az a személy,

*a)* aki a számára kiutalt önkormányzati bérlakást nem fogadta el, vagy a megadott határidőn belül önhibájából nem kötött lakásbérleti szerződést. Az 5 éves időtartamot a kizárásra okot adó körülmény bekövetkezésétől kell számítani.

*b)* akinek a bérleti jogviszonya lakbértartozás, vagy közüzemi díjtartozás miatt szűnt meg. Az öt éves időtartamot a tartozás megszűnésének időpontjától kell számítani.

(9) Nem nyújthat be pályázatot az a személy, aki

*a)* önkormányzati lakás bérleti jogáról pénzbeli térítés ellenében lemondott,

*b)* korábban önkormányzati tulajdonú bérlakását elővásárlási jogával élve megvásárolta,

*c)* korábbi bérleményét képező önkormányzati bérlakásra fennálló tartozását nem egyenlítette ki, vagy a tartozást behajthatatlanná minősítették.

(10)[[19]](#footnote-19)

(11)[[20]](#footnote-20) A benyújtott pályázatokat – előkészítő eljárás keretében – a hivatal a jogosultsági feltételek ellenőrzése érdekében előzetesen megvizsgálja. A hivatal a pályázó jövedelmi helyzetére, vagyonára, illetve annak forgalmi értéke megállapítására a nyilvántartást végző és igazoló szervektől információt kérhet, illetve környezettanulmányt készíthet.

(12) A pályázó személy csak akkor jelölhető ki bérlőnek, ha az igényelt lakás nagysága az igénylő fizetőképességének a (13) bekezdésben meghatározott mértékét nem haladja meg.

(13) A fizetőképesség mértéke megegyezik a megpályázott lakásnak a pályázó által várhatóan fizetendő lakbére és az adott lakásra vonatkozó külön szolgáltatások számított költségének a háztartás összes jövedelméhez viszonyított arányával, ami egyszemélyes háztartás esetén 45 %, többszemélyes háztartás esetén 35 %. A külön szolgáltatások számított költsége a tényleges lakásnagyság és a külön szolgáltatások egy m2 –re jutó számított költségének a szorzata. A számított költség komfort nélküli és félkomfortos lakások esetén 380,- Ft/m2, komfortos és összkomfortos lakás esetén 550,- Ft/m2.

(14) A költségelven történő bérbeadás esetén lakásbérleti szerződés csak akkor köthető, ha a kijelölt bérlő az adott lakás lakbérének kétszeresével azonos összegű óvadékot megfizet. Mentesül az óvadék fizetése alól a bérlő, ha lakásbérleti jog folytatása, meghosszabbítása, vagy újbóli megkötése alapozza meg a bérleti szerződést.

(15)[[21]](#footnote-21) A bérlő által befizetett óvadékot a bérbeadó elkülönítve köteles kezelni.

(16) A lakásbérleti jogviszony megszűnése esetén a bérbeadó az óvadékot lakbértartozás és a külön szolgáltatásokkal kapcsolatos díjtartozás, közüzemi díjtartozás, illetve a lakás rendeltetésszerű használatra alkalmas állapotának helyreállításához szükséges költségek megtérülésére használhatja fel.

(17) A (16) bekezdésben meghatározott költségek levonását követően a bérbeadó a lakás visszaadását követő 10 munkanapon belül köteles az óvadékból fennmaradt összeget kamatmentesen visszafizetni.

(18) A pályázatra kiírt lakások bérlőjének kijelöléséről a hatáskörrel rendelkező bizottság dönt.

(19) A hivatal a hatáskörrel rendelkező bizottság döntését követő 15 napon belül értesíti a pályázókat és a bérbeadót a pályázat eredményéről. A kijelölt bérlő az értesítés kézhezvételétől számított 30 napon belül köteles – a rendelet alapján előírt – fizetési kötelezettségének eleget tenni, valamint a lakásbérleti szerződést a bérbeadóval megkötni. A hivatal értesítése alapján a bérbeadó megköti a lakásbérleti szerződést a kijelölt bérlővel.

(20) A bérbeadó a bérleti szerződés egy példányának haladéktalan megküldésével értesíti a hivatalt a szerződés megkötéséről.

(21) Amennyiben a kijelölt bérlő a fenti határidőt önhibájából elmulasztja, a bérlő kijelölés érvényét veszti. Amennyiben bérbeadó a bérlővel nem kötötte meg a szerződést, határidő elmulasztása miatt, úgy ennek tényéről írásban tájékoztatja a hivatalt 15 napon belül.

(22)[[22]](#footnote-22) A bérleti szerződés hatályát veszti, amennyiben a bérlő a szerződés megkötésétől számított 30 napon belül nem adja át a bérbeadónak a 6. § (13) bekezdése szerinti közjegyzői okiratba foglalt egyoldalú kötelezettségvállaló nyilatkozatot.

**6. Szociális helyzet alapján történő lakásbérbeadás**

**8. §**

(1) Szociális helyzet alapján bérlakásra jogosult az a Nagykanizsán legalább 1 éve lakóhellyel vagy tartózkodási hellyel rendelkező személy, aki az alábbi feltételeknek együttesen megfelel:

*a)* egy főre jutó havi nettó jövedelme nem haladja meg

*aa)* egyszemélyes háztartás esetén a szociális vetítési alap összegének 450 %-át,

*ab)* többszemélyes háztartás esetén a szociális vetítési alap 350 %-át és

*b)* a 3. § 8. pontjában meghatározott értékű vagyonnal nem rendelkezik.

(2) Szociális helyzet alapján a bérbe adható lakás szobaszámának felső határa

*a)* 1 - 3 fő esetén 2 szoba,

*b)* 4 - 6 fő esetén 3 szoba,

*c)* minden további költöző személy esetén további ½ szoba.

(3) A hatáskörrel rendelkező bizottság egyedi elbírálás alapján, az együtt lakó személyek egészségi állapotára tekintettel méltányosságból - a (2) bekezdésben foglaltaktól eltérően - legfeljebb 1 szobával nagyobb önkormányzati lakás bérbeadásáról dönthet.

(4)[[23]](#footnote-23) A pályázat elbírálásának szempontjait a 1. mellékletben szereplő pontrendszer tartalmazza.

(5)[[24]](#footnote-24) A hivatal a feltételeknek megfelelő pályázókat az 1. mellékletben szereplő pontrendszer alapján sorrendbe állítja. A legmagasabb pontszámmal rendelkező pályázónál környezettanulmányt készít. A környezettanulmány célja annak vizsgálata, hogy a pályázó jövedelmi és vagyoni viszonyai a pályázó tényleges szociális helyzetét tükrözik, valamint életkörülményei alapján a bérlakás rendeltetésszerű és szerződési feltételeknek megfelelő használata biztosítható. Pontegyenlőség esetén a bizottság sorsolással dönt a nyertes pályázatról.

(6) A szociális helyzet alapján bérbe adott lakás esetében a hivatal minden évben felülvizsgálja a bérbeadás jellegét és az ennek megfelelő lakbérmérték szerinti fizetési kötelezettséget.

(7) A bérlő a felülvizsgálat elvégzése érdekében – felhívásra – köteles jövedelmi és vagyoni viszonyaira vonatkozó adatokat szolgáltatni és igazolásokat csatolni.

(8) Amennyiben a bérlő az igazolási kötelezettségét

*a)* határidőben teljesíti, a bérbeadás jellegét és az ennek megfelelő lakbérmértéket – a felülvizsgálat alapján - szociálisnak vagy költségelvűnek kell minősíteni az igazolási kötelezettség teljesítését követő hónap 1. napjától,

*b)* határidőben nem teljesíti, akkor az igazolási kötelezettség teljesítését követő hónap 1. napjától a bérbeadás jellegét és az ennek megfelelő lakbérmértéket költségelvűnek kell minősíteni,

*c)* határidőn túl teljesíti, és a szociális rászorultsági feltételeknek megfelel, a bérbeadás jellegét és az ennek megfelelő lakbérmértéket az igazolási kötelezettség teljesítését követő második hó 1. napjától kell szociálisnak minősíteni.

(9)[[25]](#footnote-25) A lakásbérleti szerződés megszűnését követően lakáshasználó a lakásra - a szerződés megszűnésétől számított két hónap elteltével - a lakások bérleti díjáról szóló önkormányzati rendeletben meghatározott költségelvű bérleti díjjal megegyező használati díjat köteles fizetni.

**7. Költségelven történő lakásbérbeadás**

**9. §**

(1)[[26]](#footnote-26) Költségelven történő lakás bérbeadására az a személy nyújthat be pályázatot, aki

*a)* a csatolt jövedelem- és vagyonnyilatkozat alapján a 8. § (1) bekezdése szerint nem minősül szociálisan rászoruló személynek,

*b)* hasznosítható lakóingatlan tulajdonnal nem rendelkezik,

*c)* Nagykanizsa város közigazgatási területén legalább egy éve lakóhellyel, vagy tartózkodási hellyel rendelkezik, vagy legalább 3 éves folyamatos munkaviszonyt igazol, ahol a munkavégzés helye Nagykanizsa Megyei Jogú Város közigazgatási területén van.

(2) Költségelven történő lakásbérbeadásra pályázhat olyan Nagykanizsán folyamatosan tartózkodó személy is, akinek a lakcímnyilvántartás szerint legfeljebb egy éves időtartamra megszakadt a városban tartózkodása, amennyiben a pályázó nyilatkozik, hogy folyamatosan Nagykanizsán lakott ebben az időszakban is. A hivatal bizonyítási eljárást folytat le ennek igazolására.

(2a)[[27]](#footnote-27) A pályázat elbírálásának szempontjait a 2. mellékletben szereplő pontrendszer tartalmazza.

(3)[[28]](#footnote-28)

(4)[[29]](#footnote-29) A hivatal a feltételeknek megfelelő pályázókat az 2. mellékletben szereplő pontrendszer alapján sorrendbe állítja. A legmagasabb pontszámmal rendelkező pályázónál környezettanulmányt készíthet. A környezettanulmány célja annak vizsgálata, hogy a pályázó jövedelmi és vagyoni viszonyai a pályázó tényleges szociális helyzetét tükrözik, valamint életkörülményei alapján a bérlakás rendeltetésszerű és szerződési feltételeknek megfelelő használata biztosítható. Pontegyenlőség esetén a bizottság sorsolással dönt a nyertes pályázatról.

(5)[[30]](#footnote-30) A lakásbérleti szerződés megszűnését követően lakáshasználó a lakásra a szerződés megszűnésétől számított két hónap elteltével a költségelvű bérleti díj kétszeresével megegyező használati díjat köteles fizetni.

**7/A.[[31]](#footnote-31) Piaci alapon történő lakásbérbeadás**

**9/A. §**

(1) Piaci alapon történő lakásbérbeadásra pályázatot nyújthat be az a személy,

*a)* aki vállalja Nagykanizsa Megyei Jogú Város Önkormányzata Közgyűlésének a lakások bérleti díjáról szóló helyi rendeletben meghatározott piaci alapú alaplakbér megfizetését,

*b)* a lakással kapcsolatos fizetési kötelezettségeket vállalja és annak eleget tud tenni,

*c)* az alaplakbér, illetve a liciten kialkudott lakbér összeg nem haladja meg a pályázó fizetőképességét.

(2) A pályázat elbírálásának szempontjait a 3. mellékletben szereplő pontrendszer tartalmazza.

(3) A lakásbérleti szerződés megszűnését követően lakáshasználó a lakásra a szerződés megszűnésétől számított két hónap elteltével a piaci alapú bérleti díj kétszeresével megegyező használati díjat köteles fizetni.

**8. Csereszerződés alapján történő lakásbérbeadás**

**10. §**

Önkormányzati bérlakás cseréjére adhat be pályázatot az a jelenleg is önkormányzati bérlakás bérleti jogával rendelkező személy, akinek bérlakására a pályázat benyújtásakor sem a bérbeadó, sem a közszolgáltatók felé fennálló tartozása nincs.

**9. Üresen álló és felújításra szoruló lakások bérbeadása**

**11. §**

(1) A hatáskörrel rendelkező bizottság döntése alapján pályázat írható ki a 31. § (2) bekezdésében meghatározott, a bérlő feladatkörébe tartozó építési munkák elvégzésére költségelven bérbe adható bérlakásra.

(2) A pályázati kiírásról szóló döntést megelőzően a bérbeadó a kötelezően elvégzendő felújítási munkákról írásban tájékoztatja a hatáskörrel rendelkező bizottságot.

(3) A benyújtandó pályázathoz csatolni kell a felújítási munkák részletes költségvetését, továbbá a bérbeadó igazolását a műszaki tartalom és a részletes költségvetés megfelelőségéről.

(4) A pályázatot az a személy nyeri el, aki a lakás helyreállítására, átalakítására a legalacsonyabb költségajánlatot teszi és megfelel a fizetőképességre vonatkozó rendelkezéseknek.

(5) A nyertes pályázóval legfeljebb 1 évre szóló bérleti szerződés köthető. Ezen időtartam alatt a bérlő köteles a vállalt felújítási munkálatokat elvégezni. A bérlő ezen időszak alatt köteles a lakásra megállapított költségelvű bérleti díjat fizetni. Lakbérbeszámításra csak a vállalt felújítási munkák elvégzését követően kerülhet sor. Lakbérbeszámítás legfeljebb a lakás öt éves lakbérének mértékéig lehetséges.

(6) A bérleti jogviszony lejártát követően abban az esetben köthető újabb lakásbérleti szerződés, amennyiben a bérlő a pályázatban vállalt műszaki tartalomnak megfelelő felújítási munkálatokat elvégezte. A bérbeadó a felújítási munkák elvégzését jegyzőkönyv felvételével igazolja.

(7) Az elvégzett építési munkák költsége a lakbérbe akkor számítható be, ha a bérlő az elvégzett munkák költségét számlával igazolja, és ennek összege nem haladja meg a bérlő által a pályázaton tett ajánlat összegét.

(8) A bérlővel az újabb lakásbérleti szerződés a lakbérbeszámítás időtartamáig, de legalább 1 évre hosszabbítható meg. Ezen időtartam leteltét követően a 25. alcímben meghatározott módon kell eljárni.

**10. Nyugdíjasházi lakások bérbeadása**

**12. §**

(1) A nyugdíjasházba bérlőként az a személy, házastársak vagy élettársak jelölhetők ki,

*a)* akik nagykanizsai lakóhellyel vagy tartózkodási hellyel rendelkeznek,

*b)* akik öregségi nyugdíjasok vagy az öregségi nyugdíjkorhatárt elérték,

*c)* aki háziorvosi igazolás szerint önmaga vagy akik közül legalább egyikük önmaga ellátására képes, közösségi együttélésre alkalmas, nem szenved súlyos pszichiátriai betegségben és demenciában

*d)* akik a lakással kapcsolatos fizetési kötelezettségeket vállalják és annak eleget tudnak tenni.

(2)[[32]](#footnote-32) Egy pályázó egyidejűleg egy lakásra nyújthat be pályázatot. Amennyiben ugyanazon lakásra kiírt pályázatra azonos feltételek mellett több érvényes ajánlat érkezik, úgy a hivatal licittárgyalást tart. A licitet 15 napon belül kell megtartani az 4. mellékletben foglaltak alapján.

(3) A pályázók közül a felajánlások mérlegelése alapján bérlőként azt a személyt, házastársakat vagy élettársakat kell kijelölni:

*a)* akik a (4) bekezdésében meghatározott licit során a legmagasabb összegű adományt ajánlották fel, vagy

*b)* akik legalább komfortos önkormányzati tulajdonú lakás lakásbérleti jogával rendelkeznek, és

*ba)* amennyiben lakásbérleti joguk határozatlan időre szól, a lakást tisztán, kiürített állapotban, térítésmentesen,

*bb)* amennyiben lakásbérleti joguk határozott időre szól, a lakást a Ltv. 7. § (2) bekezdésében meghatározott rendeltetésszerű használatra alkalmas állapotban

a bérbeadó rendelkezésére bocsátják, vagy

*c)* akik városrendezési célból kiürítendő, illetve életveszély miatt lebontásra kerülő önkormányzati lakás bérlői, és a felajánlott cserelakást elfogadják.

(4) A hatáskör gyakorlója a lakhatási jog megváltására felajánlott összeget felajánlók közül a legmagasabb összeget felajánló pályázót, az önkormányzati tulajdonú lakást rendelkezésre bocsátók közül pedig az önkormányzat lakásgazdálkodási érdekeit legnagyobb mértékben szolgáló lakást felkínáló pályázót jelöli ki a nyugdíjasházi lakás bérlőjéül. Az önkormányzati lakásgazdálkodás érdekeit legnagyobb mértékben szolgáló lakás meghatározásakor figyelembe veszi a felkínált lakás komfortfokozatát, műszaki állapotát, alapterületét, településen belüli elhelyezkedését.

(5)[[33]](#footnote-33) Amennyiben a lakásra csak egy - lakhatási jog megváltására felajánlott összeget felajánló - pályázó van, akkor a licitet mellőzni lehet, amennyiben pályázó a 5. mellékletben meghatározott alapösszeget felajánlja.

**13. §**

(1) A lakhatási jog megváltására felajánlott összeget a kijelölést követő 6 hónapon belül kell az önkormányzat számlájára megfizetni. A lakásokra vonatkozó bérleti szerződést a bérbeadóval kell megkötni a lakhatási jog megváltására felajánlott összeg befizetését, illetve önkormányzati bérlakás leadása esetén a kijelölést követő 15 napon belül.

(2) Amennyiben kijelölt bérlők a bérbeadóval az (1) bekezdésben meghatározott időben a szerződést nem kötik meg, illetve a lakhatási jog megváltására felajánlott összeget az önkormányzat számlájára nem fizetik meg, a kijelölés joga a határidő lejártát követő napon érvényét veszti.

(3) Nem nyújthat be pályázatot az a személy, aki korábban nyugdíjasházi pályázata során a lakhatási jog megváltására felajánlott összeget az önkormányzat számlájára nem fizette be.

**14. §**

(1) A nyugdíjas bérlakás bérlői – akik önkormányzati bérlakást adtak le – lakbért és az igénybe vett szolgáltatásért díjat kötelesek fizetni. Akik a lakhatási jog megváltására felajánlott összeg befizetésével váltották meg a nyugdíjas lakást, bérleti díjat nem fizetnek, csak a lakbéren felül fizetendő szolgáltatásokért kötelesek fizetni. A bérleti díjat a lakások bérleti díjáról szóló önkormányzati rendelet alapján kell megállapítani és fizetni.

(2) A bérlő által igénybe vett házi segítségnyújtás és napközbeni étkezés térítési díját a szociális szolgáltatásokról és a személyes gondoskodást nyújtó gyermekjóléti ellátásokról szóló önkormányzati rendelet alapján kell megállapítani és fizetni.

(3) A bérleti jogviszony megszűnik:

*a)* a bérlő halálával,

*b)* a bérbeadó részéről történő felmondással,

*c)* szociális otthoni elhelyezéssel,

*d)* a bérlő felmondásával, családi körülményeiben beállt változás miatt.

(4) A nyugdíjasok bérlakása másik lakásra nem cserélhető, arra tartási szerződés nem köthető, illetve bérleti jogviszony folytatás nem kérhető.

(5) A bérbeadó a lakásbérleti jogviszonyt felmondhatja, ha a bérlő összeférhetetlen magatartása miatt közösségi együttélésre alkalmatlanná válik. Ez esetben a bérlőnek jogos lakásigénye mértékéig másik bérlakást kell biztosítani.

(6) Amennyiben a bérlő a jogviszonyát a (3) bekezdés d) pontja alapján felmondja két éven belül, az általa befizetett lakhatási jog megvásárlására felajánlott összeg 50 %-át részére vissza kell fizetni.

(7) A lakás bérlője a lakásba más személyt nem fogadhat be, kivéve házastársát és élettársát, amennyiben a 12. § (1) bekezdésében foglalt feltételeknek megfelel.

(8) A lakás bérlője a lakást, illetve egy részét albérletbe, fizetővendég-szolgálat céljára bérbe nem adhatja.

(9) A nyugdíjasházban lévő lakások nem idegeníthetők el.

(10) A nyugdíjasházak bérlőit állandó gondozói ügyelet illeti meg, mely 24 órás ügyeleti rendszerben egészségügyi, mentálhigiénés és érdekvédelmi segítségnyújtást foglal magában. A nyújtott szolgáltatás ingyenes.

**11. Garzonházi lakások bérbeadása**

**15. §**

(1) Garzonházi lakásra pályázatot nyújthatnak be azok a magyar állampolgárok, akik,

*a)* házassági, illetve legalább egy évet meghaladó élettársi életközösségben élnek,

*b)* a kérelem benyújtásakor a házastársak vagy élettársak egyike sem töltötte be a 35. életévét,

*c)* [[34]](#footnote-34)saját családi környezetükben elhelyezésük nem oldható meg és nem rendelkeznek lakóingatlannak minősülő ingatlan adásvétel, csere vagy ajándékozás útján szerzett tulajdonjogával vagy önkormányzati lakásbérleti szerződéssel,

*d)* vállalják, hogy lakásügyük megoldásáról a 17. § (2) bekezdésében foglaltak szerint gondoskodnak,

*e)* [[35]](#footnote-35)a házastársak (élettársak) legalább egyike Nagykanizsa Megyei Jogú Város közigazgatási területén munkahellyel, önálló vállalkozással vagy gazdasági társaságban tagsággal rendelkezik és ezen keresőtevékenységéből kifolyólag a személyi jövedelemadóról szóló törvény alapján adókötelezettnek minősül,

*f)* a garzonházban történő elhelyezés feltételeit magukra nézve kötelezőnek ismerik.

(2) A jogosultság megállapításához az (1) bekezdésben foglalt feltételek együttes fennállása szükséges.

(3) A garzonházban lévő bérlők - elsősorban gyermek születése miatt - a garzonházban megpályáztatott, jelenlegi bérleményüknél nagyobb alapterületű vagy másfél szobás lakásokra nyújthatnak be pályázatot.

(4) A javaslattételnél és a kijelölésnél előnyben kell részesíteni azokat, akik

*a)* a házastársak, élettársak egyike legalább öt éve nagykanizsai lakóhellyel rendelkezik,

*b)* nagyobb összegű lakáscélú előtakarékossággal rendelkeznek,

*c)* gyermekekkel rendelkező családok,

*d)* házastársak, élettársak mindegyike nagykanizsai munkahellyel rendelkezik,

*e)* házastársak, élettársak egyike legalább az önkormányzat által fenntartott intézmény alkalmazásában áll,

*f)* másfél szobás garzonlakás esetében a gyermeket várókat.

(5) A garzonházban található másfél szobás lakásokba legfeljebb 2 gyermekkel rendelkező családok jelölhetők ki.

(6) A bérbeadó a garzonházat kizárólag a 3. § 3. pontjában meghatározott célra használhatja. Abban az esetben, ha a feltételeknek megfelelő kellő számú fiatal házastárs vagy élettárs igénylőként nem jelentkezik, a lakások takarékossági fizetési kötelezettség nélkül, költségelvű lakbér felszámításával - a 9. § -ban foglaltak alapján - másoknak is bérbe adhatók.

(7) A szerződés a hatáskörrel rendelkező bizottság kijelöléséről szóló értesítésben foglaltak szerint

*a)* a bérbeadó és a bérlők között határozott időre, de legfeljebb 60 hónap időtartamra köthető,

*b)* a (3) bekezdésben foglalt esetben a szerződés a leadott lakás szerződésével azonos időtartamra köthető.

(8) A bérlők az általuk használt lakás és a közös használatra szolgáló helyiségeket az épület házirendjében előírt módon, rendeltetésszerűen kötelesek használni.

(9) A beköltözők – a szerződés megkötése után született gyermekük kivételével – más személyt nem fogadhatnak be, a használatot részben vagy egészben másnak nem engedhetik át. A garzonházi lakást a szerződésben rögzítettektől eltérő módon nem használhatják.

(10) A garzonházi lakás bérleti jogát átruházni, garzonházon kívül másik bérlakás bérleti jogára elcserélni nem lehet.

(11) A bérlők kötelesek a személyi, családi, vagyoni viszonyaikban bekövetkezett, a bérleti jogviszonyukat befolyásoló változást a bérbeadónak 15 napon belül bejelenteni. Ennek elmulasztása esetén a tudomásra jutást követő 8 napon belül a bérbeadó a szerződést - a rendes felmondás szabályai szerint - felmondja.

**16. §**

(1) Bérlők a bentlakás időtartama alatt a lakások bérleti díjáról szóló önkormányzati rendeletben meghatározott szociális alapú bérleti díjat köteles fizetni.

(2) Az (1) bekezdésben meghatározott bérleti díjak összegéről a bérbeadó külön nyilvántartást köteles vezetni.

**17. §**

(1) Bérlők a bentlakás időtartama alatt a bérleti díjon felül a vállalt takarékosság összegét havonta kötelesek fizetni - kivéve a 18. § (6) bekezdés a) pontjában meghatározott esetben.

(2)[[36]](#footnote-36) A takarékosságra ösztönzés a kötelezően előírt takarékosság útján valósul meg, melynek formája Magyarországon bejegyzett pénzügyi intézménnyel megkötött megtakarítási forma. A megtakarítási forma megléte a bérleti szerződés megkötésének feltétele. A havonta fizetendő takarékosság összege minimum 50.000 Ft.

(3) A takarékosság folyamatos fizetését a hivatal részére kötelesek negyedévente igazolni.

(4) A takarékosság nem fizetése esetén a hivatal 8 napon belül írásban köteles a bérlőt a mulasztására felszólítani.

(5) Amennyiben bérlők az takarékoskodást - a szerződésben vállalt kötelezettségüket - nem teljesítik, vagy azt a hivatal felé negyedévente nem mutatják be, a szerződést a következő hónap végére a bérbeadónak fel kell mondani.

**18. §**

(1) A lakásbérleti szerződés az abban foglalt határidő lejártával megszűnik.

(2) A határidő lejárta előtt megszűnik a szerződés:

*a)* ha a bérlők bármilyen jogcímen beköltözhető lakáshoz jutottak, a beköltözhető lakáshoz jutás napjával,

*b)* a feleknek a szerződés megszüntetésére vonatkozó egyező akaratával, megállapodás szerinti időpontban,

*c)* ha a bérlők bérleti díj fizetés vagy előtakarékossági kötelezettségüknek egyszeri 8 napos határidőhöz kötött írásbeli felszólítás ellenére sem tesznek eleget, a fizetési határidő lejártával,

*d)* ha a bérbeadó írásbeli felszólítása ellenére, a házastársak valamelyikének az együttélési szabályokat súlyosan sértő, kirívóan rendbontó magatartása megismétlődik, a cselekmény tanúsítását követő hónap végével,

*e)* az épület vagy a szállás rongálása esetén, amennyiben a bérbeadónak megszüntetésre vonatkozó, 8 napos írásbeli felszólítása eredménytelen marad, a határidő lejártával,

*f)* a házasság bármilyen okból történő megszűnések napjával, kivéve, ha a házasfelek egyikének halála esetén a szálláson maradó fél a szerződésben foglaltak teljesítését egyedül is vállalja.

(3)[[37]](#footnote-37) A bérlők a szerződés megszűnését követő 30 nap elteltével kötelesek a lakást elhagyni, kivéve a (4) és (6) bekezdésekben foglalt esetekben.

(4) Amennyiben a fiatalok a pályázat benyújtásakor a garzonházi lakásban történő elhelyezésüket 60 hónapnál rövidebb időtartamra kérték, és a lakásbérleti szerződés lejártakor lakáshelyzetük végleges megoldásáról gondoskodni nem tudnak, kérelmükre a lakásbérleti szerződés a beköltözés időpontjától számított 60 hónap időtartamig meghosszabbítható.

(5) Ha a lakásbérleti szerződés a bérbeadóval szemben fennálló tartozás miatt megszűnik, egy alkalommal – a hatáskörrel rendelkező bizottság döntése alapján – a bérbeadó a bérlőkkel ismételten szerződést köthet az eredeti bérlőkijelölésben meghatározott időtartamig, amennyiben bérbeadóval szemben fennálló valamennyi tartozásukat kiegyenlítették.

(6) A lakásbérleti szerződés - a legfeljebb 60 hónap időtartam lejártát követően - kérelemre, legfeljebb egy alkalommal 6 hónap időtartamra meghosszabbítható:

*a)* amennyiben a bérlők hitelt érdemlően igazolják, hogy a lakásbérleti szerződés lejártakor vagy azt megelőzően lakást vásároltak vagy építkeztek, de lakásukat a lakásbérleti szerződés lejártával még nem tudják használatba venni,

*b)* [[38]](#footnote-38)amennyiben a bérlők a lakásbérleti szerződés lejártakor önálló lakást nem vásároltak vagy építettek, és az előtakarékossági szerződésben foglalt szerződéses összeget önhibájukon kívül nem tudják igénybe venni.

(7) Bérlők a hosszabbítás időtartamának lejártát követő 30 napon belül kötelesek a garzonházi lakást elhagyni.

(8) A garzonházi lakás visszaadása iránt a bérbeadó köteles kiürítési pert indítani a szerződés lejártát követő 60 napon belül.

*IV. Fejezet*

*Pályázat nélkül történő lakásbérbeadás*

**12. Bérlőkijelölési jog alapján történő lakásbérbeadás**

**19. §**

(1)[[39]](#footnote-39) Bérlőkijelölési joggal érintett lakás a 6. mellékletben felsorolt önkormányzati tulajdonú bérlakás.

(2) A bérlőkijelölési joggal érintett lakásra lakásbérleti szerződés a bérlőkijelölésre jogosult által kijelölt személlyel legfeljebb 5 év időtartamra köthető azzal, hogy a határozott időtartam lejárta után a bérlőkijelölés – adott bérlő esetében – több alkalommal megismételhető. Kijelölt bérlő a bérleti szerződés időtartama alatt a lakások bérleti díjáról szóló önkormányzati rendelet szerinti költségelvű bérleti díjat köteles fizetni.

(3) A bérlőkijelölési joggal érintett lakás albérletbe, vagy más használatba nem adható, arra bérlőtársi jogviszony nem létesíthető, tartási és életjáradéki szerződés nem köthető és a bérlő halála esetén a lakásbérleti jogviszony nem folytatható. A bérlőkijelölési joggal érintett lakás nem cserélhető el.

(4) A volt bérlő és a vele együtt élő személy a lakásbérleti jogviszony megszűnésekor elhelyezésre vagy pénzbeli térítésre nem tarthat igényt.

**20. §[[40]](#footnote-40)**

(1) A bérlőkijelölési jog

*a)* jogszabályon, vagy

*b)* a Közgyűlés döntésén

alapulhat.

(2) Az önkormányzat és a bérlőkijelölési jog jogosultja közötti – az (1) bekezdés b) pontja esetén a bérlőkijelölési jog alapításáról is rendelkező – megállapodás jóváhagyására a Közgyűlés jogosult.

(3) A jogszabályon alapuló bérlőkijelölési jog kivételével bérlőkijelölési jogot alapító megállapodás az Áht. 3/A. § (1) bekezdése szerinti közfeladatot ellátására szerződött, vagy azt alaptevékenységeként végző szervezettel, valamint többségi tulajdonú önkormányzati gazdasági társasággal köthető.

(4) A bérlőkijelölési jog alapításával egyszeri vagy többszöri – de legfeljebb 3 alkalommal történő – bérlőkijelölés biztosítható a jogosult részére, azzal, hogy a bérlőkijelölési jog biztosításáról szóló megállapodás a megkötéséről számított 15 év után megszűnik.

(5) A bérlőkijelölési jog alapítása közfeladat ellátása esetén ingyenesen is történhet, egyéb esetben a bérlőkijelölési jog ellenértékeként a jogosult egyszeri alkalomra szóló bérlőkijelölési jog esetén a bérlőkijelölési joggal érintett lakás beköltözhető forgalmi értékének 50%-val megegyező, több alkalomra szóló bérlőkijelölési jog esetén a bérlőkijelölési joggal érintett lakás beköltözhető fogalmi értékének 100%-val megegyező mértékű összeg megfizetésére köteles a jog jogosultja.

(6) A bérlőkijelölési jogot alapító megállapodásban tartalmazza

*a)* a bérlőkijelölési joggal érintett lakás(ok) megjelölését,

*b)* azt, hogy a bérlőkijelölési jog egy vagy több alkalomra szól,

*c)* a bérlőkijelölési jog alapításának ellenértékét,

*d)* a bérlőkijelölésre jogosult, a bérbeadó és a kijelölt bérlő jogait és kötelezettségeit,

*e)* azt, hogy a bérlőkijelölési joggal érintett lakás szerződéskötés idején irányadó állapota szerint a lakás szociális alapon, költségelven vagy a piaci alapú lakbér alapján kerül kiadásra a kijelölt bérlő részére,

*f)* a kijelölt bérlő számára biztosított bérleti jogviszony határozott időtartamát,

*g)* arra vonatkozó rendelkezést, hogy a bérlőkijelölési jog gyakorlója köteles a bérleti jogviszony bármely okból történő megszűnésekor a lakás kiürített és rendeltetésszerű állapotban történő visszaadása érdekében a bérlőnél eljárni.

(7) Ha a bérlőkijelölési joggal érintett lakás megüresedik, a bérlőkijelölésre, illetve a bérlőkiválasztásra jogosultat 15 napos határidővel fel kell hívni, hogy közölje a bérlő személyét, és határozza meg a bérbeadásnak azon feltételeit, amelyekre jogszabály vagy a megállapodás feljogosítja.

(8) Amennyiben a bérlőkijelölési jog a jogosultat az önkormányzattal kötött megállapodás alapján illeti meg, és bérlőkijelölési jogával a (7) bekezdés szerinti esetben nem él, továbbá a jogosult nyilatkozik arról, hogy a lakás bérbeadásához hozzájárul, úgy a lakás az általános szabályok szerint adható bérbe. Amennyiben a jogosult az általános szabályok szerinti bérbeadáshoz nem járul hozzá és hatályos bérleti szerződés hiányában a bérlőkijelölési jogú lakás üresen áll, a lakbért, a közüzemi díjakat és a közös költséget a bérlőkijelölési jog jogosultja köteles megfizetni.

(9) A (7) bekezdés szerinti felhívásban a bérlőkijelölésre jogosulttal azt is közölni kell, hogy ha határidőben nem válaszol, vagy az általa közölt adatok alapján a bérleti szerződést nem lehet megkötni, köteles a lakás költségelven megállapított lakbérének megfelelő összeget és a külön szolgáltatás díját, valamint az üresen állásával együtt járó egyéb költségeket megtéríteni.

(10) A bérlőkijelölési jog jogosultja által kijelölt személlyel kötött bérleti szerződésen alapuló kötelezettségvállalás végrehajtási záradékkal ellátott közjegyzői okiratba foglalásának költségét – ellenkező megállapodás hiányában – a bérlőkijelölési jog jogosultja viseli.

(11) A bérlőkijelölési jog a jogosult vezetőjét illeti meg, aki az általa vezetett szervvel munkaviszonyban, közszolgálati jogviszonyban, azzal azonos tartalmú, rendszeres munkavégzésre irányuló jogviszonyban (a továbbiakban együtt: munkaviszonyban) álló személyt jelölhet bérlőnek.

(12) A bérlet ideje a jelölő szerv javaslata alapján a jelölt személy jelölő szervvel fennálló munkaviszonya idejéig, de legfeljebb 5 évig tart.

(13) A kijelölt bérlő részére a bérlakás bérbeadásáról – amennyiben megállapodás eltérően nem rendelkezik – a hatáskörrel rendelkező bizottság dönt. A bérlőkijelölési jog alapján a lakásbérleti szerződést a bérbeadó köti meg a bérlővel.

(14) A bérlőkijelölési jog jogosultja nem adhat hozzájárulást a lakás albérletbe adásához, vagy másnak a használatába adásához, a lakásbérleti jog folytatására irányuló tartási szerződéshez, továbbá a lakásra bérlőtársi jogviszony nem létesíthető, annak a bérleti joga nem folytatható.

(15) A jogosultat a bérlőkijelölési jogról történő lemondásért térítési díj, vagy az alapításkor megfizetett ellenérték visszatérítése nem illeti meg.

**13. Műterem lakásként történő bérbeadás**

**21. §[[41]](#footnote-41)**

Az önkormányzat tulajdonában álló - 7. mellékletben felsorolt - műterem lakásokra az Ltv., valamint a műteremlakások bérletére vonatkozó egyes szabályokról szóló 15/1995. (XII.29.) MKM rendelet szabályai az irányadók.

**14. Városérdekből történő lakásbérbeadás**

**22. §**

(1) A nem Nagykanizsán élő és a városérdek alapján kiemelten fontos szakemberek letelepedésének elősegítésére - a közgyűlés egyedi elbírálása alapján, pályáztatás nélkül - bérlakás biztosítható.

(2) Az (1) bekezdésben foglaltak alapján a bérlő városérdekét megalapozó jogviszonya vagy tevékenysége fennállásáig, de legfeljebb 5 évre köthető lakásbérleti szerződés.

(3) A bérlő a bérleti szerződés időtartama alatt a lakások bérleti díjáról szóló önkormányzati rendelet szerinti költség alapú bérleti díjat köteles fizetni.

(4)[[42]](#footnote-42) Városérdekből önkormányzati bérlakást csak olyan személynek lehet bérbe adni, akinek, vagy a vele együtt költöző személynek Nagykanizsán nincs lakóingatlannak minősülő ingatlantulajdona, önkormányzati lakásnak nem bérlője.

(5) A városérdekből történő lakásbérbeadás kérelemre indul. A kérelmet a szakembernek a hivatalnál kell benyújtani.

(6) A kérelemhez csatolni kell:

*a)* [[43]](#footnote-43)

*b)* kérelmező munkaszerződését, megbízási szerződését vagy vállalkozási szerződését,

*c)* a b) pontban meghatározottak hiányában munkáltatói szándéknyilatkozatot,

*d)* a munkáltatói jogkör gyakorlójának támogatói nyilatkozatát.

(7) Ha a bérlő városérdeket megalapozó jogviszonya, vagy tevékenysége nyugdíjazás miatt szűnik meg, a bérleti jogviszony a közgyűlés döntése alapján legfeljebb 1 évre meghosszabbítható.

(8) Ha bérlőnek a városérdeket megalapozó jogviszonya, vagy tevékenysége megszűnik, a bérlő ezt a tényt a hivatal részére a megszűnést követő 8 munkanapon belül köteles bejelenteni.

(9) Városérdekből bérbe adott lakásra bérlőtársi jogviszony nem létesíthető, tartási és életjáradéki szerződés nem köthető és a bérlő halála esetén a lakásbérleti jogviszony nem folytatható. A városérdekből bérbe adott lakás nem cserélhető el.

(10) Az (1) bekezdésben meghatározott esetekben a bérleti szerződések meghosszabbításáról a közgyűlés dönt.

**15. Rendkívüli krízishelyzetből adódó lakásbérbeadás**

**23. §**

(1) A hatáskörrel rendelkező bizottság egyedi elbírálása alapján, pályáztatás nélkül, soron kívül bérlőnek jelölheti - legfeljebb egy év időtartamra - azt a személyt vagy családot, aki rendkívüli, szociális krízishelyzetbe került. Rendkívüli szociális krízishelyzet, ha a kérelmező lakása az önkormányzati bérlakásokat kivéve elemi csapás miatt lakhatatlanná vált és a kérelmező önhibáján kívül kialakult lakáshelyzetét más módon megoldani nem tudja.

(2) A lakásbérleti szerződés indokolt esetben - a hatáskörrel rendelkező bizottság döntése alapján - egy alkalommal, egy év időtartamra meghosszabbítható.

**16. Szolgálati lakások bérbeadása**

**24. §**

(1)[[44]](#footnote-44) Szolgálati lakásnak minősül az 8. mellékletben és a 9. mellékletben felsorolt önkormányzati tulajdonú bérlakás a lakáshoz tartozó nem lakás célú helyiséggel együtt.

(2)[[45]](#footnote-45) Az 8. mellékletben felsorolt szolgálati lakásra lakásbérleti szerződés elsősorban a köznevelési intézményben működtetési feladatokat ellátó munkakörben foglalkoztatott, így különösen a karbantartó, takarító, portás, házmester, egyéb kisegítő személlyel köthető, aki ezen munkakörében, illetve saját munkaköre mellett ellátja a házmesteri, gondnoki feladatokat. A bérlőkijelöléssel kapcsolatban az érintett köznevelési intézmény vezetőjének véleményezési joga van. Bérlőt a lakások bérleti díjáról szóló önkormányzati rendelet szerinti szociális helyzet alapján számított lakbér illeti meg**.**

(3) Ha a szolgálati lakásba a (2) bekezdés alapján nem jelöltek ki bérlőt, a lakásbérleti szerződés a köznevelési intézményben foglalkoztatott pedagógussal, illetve a pedagógiai munkát segítő alkalmazottal is megköthető. A bérlő kijelölésével kapcsolatban az állami köznevelési közfeladat ellátásában részt vevő, feladatellátási területtel érintett tankerületi központnak véleményezési joga van. A bérlő a bérleti szerződés időtartama alatt a lakások bérleti díjáról szóló önkormányzati rendelet szerinti költség alapú bérleti díjat köteles fizetni.

(4)[[46]](#footnote-46) A 9. mellékletben felsorolt szolgálati lakásra lakásbérleti szerződés elsősorban a Magyarország helyi önkormányzatairól szóló 2011. évi CLXXXIX. törvény 13. § (1) bekezdés 4. pontjában, valamint az alapellátásról szóló 2015. évi CXXIII. törvény 5. § (1) bekezdésében foglalt egészségügyi alapellátási feladat ellátására kötelezett önkormányzati intézménnyel (a továbbiakban: intézmény) területi ellátási kötelezettséggel végzett háziorvosi tevékenységre szerződött olyan személlyel vagy átlátható szervezet feladatellátásban közvetlenül közreműködő tagjával köthető, aki a háziorvosi tevékenységét a szolgálati lakáshoz legközelebbi háziorvosi körzetben látja el. A bérlőkijelöléssel kapcsolatban az intézmény vezetőjének véleményezési joga van. Bérlőt a lakások bérleti díjáról szóló önkormányzati rendelet szerinti szociális helyzet alapján számított lakbér illeti meg.

(5)[[47]](#footnote-47) Amennyiben a 9. mellékletben felsorolt szolgálati lakásba a (4) bekezdés alapján nem jelöltek ki bérlőt, a lakásbérleti szerződés az intézménnyel területi ellátási kötelezettséggel végzett háziorvosi tevékenységre szerződött bármely személlyel vagy átlátható szervezet feladatellátásban közvetlenül közreműködő tagjával megköthető. A bérlő kijelölésével kapcsolatban az intézmény vezetőjének véleményezési joga van. A bérlő a bérleti szerződés időtartama alatt a lakások bérleti díjáról szóló önkormányzati rendelet szerinti költség alapú bérleti díjat köteles fizetni.

(6)[[48]](#footnote-48) Amennyiben a 9. mellékletében felsorolt szolgálati lakásba a (5) bekezdés alapján sem jelölnek ki bérlőt, a lakásra más természetes személlyel vagy átlátható szervezettel is köthető lakásbérleti szerződés, azzal, hogy a lakás bérletére a (4) vagy (5) bekezdés alapján jogosult személy vagy szervezet igénybejelentése esetén a lakásbérleti jogviszonyt a lehető legrövidebb időn belül meg kell szüntetni.

(7) A (4)–(6) bekezdés alapján történő bérbeadás esetén a lakásbérleti szerződésben szerződést megszüntető feltételként kell rögzíteni, ha a szolgálati lakás funkciója az intézmény feladatellátásával összefüggésben az önkormányzat döntése alapján megszűnik, mely esetben a bérlő cserelakásra nem tarthat igényt. A lakásbérleti szerződésben rögzíteni kell továbbá, hogy a szolgálati lakás részben történő eltérő célú felhasználása esetén a bérlő köteles nyilatkozni arról, hogy a továbbra is lakásként funkcionáló rész használatára igényt tart-e, amennyiben nem, úgy a szerződés a nyilatkozattételt követő hónap utolsó napján megszűnik.

(8) A bérleti szerződés a köznevelési, illetve egészségügyi feladatellátás időtartamára, legfeljebb azonban 5 év időtartamra köthető.

(9) A szolgálati lakásra bérlőtársi jogviszony nem létesíthető, tartási és életjáradéki szerződés nem köthető és a bérlő halála esetén a lakásbérleti jogviszony nem folytatható. A szolgálati lakás nem cserélhető el.

(10) A volt bérlő és a vele együtt élő személy a lakásbérleti jogviszony megszűnésekor elhelyezésre vagy pénzbeli térítésre nem tarthat igényt.

**17. Lakásgazdálkodási feladatok keretében történő lakásbérbeadás**

**25. §**

Lakásgazdálkodási feladatok keretében történő bérbeadásra (elhelyezési kötelezettség, lakáscsere jogcímen) az Ltv. rendelkezései az irányadók.

**18. Az önkormányzat elővásárlási jogával érintett lakóingatlan megvásárlása és hasznosítása**

**26. §**

(1) Az Ltv. 85/F. § (1) és (2) bekezdése alapján a lakóingatlan kényszerértékesítése során az önkormányzatot megillető elővásárlási jog gyakorlásáról a hatáskörrel rendelkező bizottság dönt az alábbi feltételek együttes fennállása esetén:

*a)* a lakóingatlan kényszer értékesítésére a természetes személy tulajdonos (a továbbiakban: adós) lakáscélú kölcsönével összefüggésben, az adós gazdasági válsághoz kapcsolódó, előre nem látható krízishelyzete következtében kerül sor,

*b)* az adós kérelmet terjesztett elő a lakóingatlan bérleti jogának megszerzése érdekében az árverési hirdetmény kifüggesztését, illetve a zálogjogosult lakóingatlan értékesítéséről szóló írásbeli értesítésének kézhezvételét követő naptól számított 15 napon belül,

*c)* írásbeli kötelezettségvállalás az önkormányzat részéről a megvásárolt lakóingatlan adós részére – az Ltv-ben és e rendeletben meghatározott feltétek szerinti – határozatlan időre történő bérbeadásáról,

*d)* a lakóingatlan vételára 8.000.000,-Ft-ot nem haladja meg,

*e)* az önkormányzat elővásárlási jogával érintett lakóingatlan megvásárlása csak az önkormányzat költségvetésében meghatározott összeg erejéig történhet.

(2) Az (1) bekezdés a) pontja alkalmazásában a gazdasági válsághoz kapcsolódó, előre nem látható krízishelyzetnek minősül, ha az adós

*a)* lakáscélú kölcsönszerződésből eredő – a szerződés felmondását megelőzően esedékessé vált utolsó törlesztő részlet - fizetési kötelezettsége a törlesztő részlet eredeti havi összegéhez képest 20%-ot elérő mértékben emelkedett, vagy

*b)* munkahelyét elvesztette és a kérelem benyújtásakor álláskeresőnek minősül, vagy

*c)* jövedelmének – a kérelem benyújtását megelőző havi – összege a kérelem benyújtását megelőző évi átlagjövedelméhez képest 20 %-ot eltérő mértékben csökkent.

(3) Az (1) bekezdés b) pontja szerinti kérelmet a hivatalnál kell benyújtani, amelyhez mellékelni kell:

*a)* a lakáscélú kölcsönszerződés másolatát,

*b)* a kérelmező és háztartásának tagjai jövedelméről szóló – a jövedelmek típusának megfelelő és a kérelem benyújtását megelőző hónapra vonatkozó – igazolásokat vagy azok másolatát,

*c)* a (2) bekezdés a) pontjában meghatározott esetben az eredeti, valamint a lakáscélú kölcsönszerződés felmondását megelőzően esedékessé vált utolsó törlesztő részlet összegét igazoló dokumentumokat,

*d)* a (2) bekezdés b) pontjában meghatározott esetben

*da)* a munkaviszony vagy a munkavégzésre irányuló egyéb jogviszony megszűnését igazoló dokumentumot, valamint

*db)* az állami foglalkoztatási szerv igazolását az álláskereső státusz fennállásáról,

*e)* a (2) bekezdés c) pontjában meghatározott esetben a kérelem benyújtását megelőző havi jövedelemről, valamint a kérelem benyújtását megelőző év átlagjövedelméről szóló igazolást.

(4) Amennyiben az adós a kérelmet, a jövedelem- és vagyonnyilatkozatokat hiányosan vagy nem töltötte ki, továbbá a szükséges mellékleteket, igazolásokat nem vagy nem e rendeletben meghatározott tartalommal nyújtotta be, a hivatal 3 munkanapos határidővel a kérelmezőt hiánypótlásra szólítja fel.

(5) Az (1) bekezdés c) pontjában meghatározott írásbeli kötelezettségvállalást a hatáskörrel rendelkező bizottság adja ki legkésőbb az (1) bekezdés b) pontjában meghatározott kérelem benyújtását követő naptól számított 10 napon belül abban az esetben, ha az adós a következő feltételeknek együttesen megfelel:

*a)* a lakáscélú kölcsön biztosítékául szolgáló lakóingatlan (a továbbiakban: lakóingatlan) az adós és háztartása tagjainak lakóhelye vagy tartózkodási helye,

*b)* az adós és háztartásának tagjai a lakóingatlanon kívül egyéb hasznosítható ingatlannal nem rendelkeznek,

*c)* a lakóingatlan komfortfokozata komfortos vagy összkomfortos,

*d)* a lakóingatlan jó műszaki állapotú, azaz az önkormányzattól az Ltv. 10. § szerinti bérbeadói kötelezettségei teljesítése körében a vásárlás időpontjában, illetve az azt követő 5 éven belül 1 millió forintnál nagyobb becsült értékű ráfordítást nem igényel.

(6) Az adós lakó- illetve tartózkodási helyének megállapítása szempontjából a személyiadat- és lakcímnyilvántartás adatai irányadóak.

(7) A lakóingatlan komfortfokozatát és műszaki állapotát a lakások üzemeltetésével megbízott szervezet igazolja.

(8) Az önkormányzatot megillető elővásárlási jog gyakorlásával megvásárolt lakóingatlannak az adós részére történő bérbeadására az Ltv-ben és e rendeletben meghatározott szabályokat kell alkalmazni.

**19. A lakásbérleti jog cseréje**

**27. §**

(1) Önkormányzati lakás bérleti joga kizárólag másik lakás bérleti vagy tulajdonjogára cserélhető.

(2) Egy lakás több lakásra, illetve több lakás egy lakásra is cserélhető.

(3)[[49]](#footnote-49) Önkormányzati lakás bérleti jogának másik bérleti jogra, illetve magántulajdonjogra történő cseréjéhez történő hozzájárulás megadásáról a Nagykanizsa Megyei Jogú Város Közgyűlésének hatáskörrel rendelkező bizottsága dönt.

*V. Fejezet*

*Felek jogai és kötelezettségei*

**20. A lakás átadása, ellenőrzése**

**28. §**

(1) A lakásnak a bérlő részére történő átadásakor a bérbeadó leltárt és jegyzőkönyvet vesz fel, amelyben feltünteti a lakás és a berendezések tényleges állapotát, valamint a bérlő észrevételeit. A bérlő a lakás átvételét a leltár és a jegyzőkönyv aláírásával ismeri el.

(2) A bérbeadó a lakást a bérlő részére jegyzőkönyvi leltár szerint tisztán és rendeltetésszerű használatra alkalmas állapotban köteles átadni.

(3) A lakás átadásakor az átadás - átvételi jegyzőkönyvben rögzített hibák, hiányosságok megszüntetéséről a bérbeadó köteles gondoskodni. Ha a bérbeadó e kötelezettségét a bérlő írásbeli felszólítása ellenére 30 napon belül nem teljesíti, a bérlő a szükséges munkákat a bérbeadó helyett és költségére elvégezheti.

(4) A bérbeadó a rendeltetésszerű használatot, valamint a szerződésben foglalt kötelezettségek teljesítését egy naptári éven belül legalább egy alkalommal ellenőrzi. A bérlő arra alkalmas időben a lakásba történő bejutást biztosítani és az ellenőrzést tűrni köteles.

**21. A befogadás szabályai**

**29. §**

(1) A bérlő és a bérlőtárs kizárólag a bérbeadó és a másik bérlőtárs előzetes írásbeli hozzájárulása alapján fogadhatja be a bérlakásába:

*a)* az Ltv. 21. § (2) bekezdésének hatálya alá nem tartozó unokáját,

*b)* az élettársat, akivel közös kiskorú gyermekük eltartásáról gondoskodnak,

*c)* eltartóját,

*d)* az a)–c) pontba nem tartozó más személyt a bérbeadó egyedi mérlegelése alapján.

(2) A hozzájárulás feltétele, hogy bérlőnek nincs bérleti díj tartozása, valamint a befogadott személy nyilatkozik arról, hogy a bérleti szerződés megszűnésekor a lakást haladéktalanul elhagyja és további elhelyezésre nem tart igényt.

(3)[[50]](#footnote-50)

**22. Tartási szerződéshez való hozzájárulás feltételei**

**30. §**

A határozatlan idejű lakásbérleti jogviszony folytatására kötött tartási szerződéshez a hatáskörrel rendelkező bizottság akkor járul hozzá, ha

*a)* [[51]](#footnote-51)az eltartó nagykorú magyar állampolgár, jövedelme legalább a nyugdíjminimum 200 %-át meghaladja, és Magyarországon a saját lakhatásának megoldására alkalmas lakóingatlan tulajdonjogával és haszonélvezetével nem rendelkezik és

*b)* az eltartott jövedelmi és vagyoni helyzete, egészségi állapota a tartást indokolja, és az eltartásáról a lakásban vele jogszerűen együtt lakó más személy nem gondoskodik.

**23. Karbantartásra, felújításra vonatkozó szabályok**

**31. §**

(1) A bérbeadó köteles gondoskodni:

*a)* az épület karbantartásáról,

*b)* az épület központi berendezéseinek állandó üzemképes állapotáról,

*c)* a közös használatra szolgáló helyiségek állagában, továbbá e helyiségek berendezéseiben keletkezett hibák megszüntetéséről,

(2) A bérlő köteles gondoskodni:

*a)* a lakás burkolatainak, ajtóinak, ablakainak és berendezéseinek karbantartásáról, felújításáról, pótlásáról és cseréjéről,

*b)* a lakás burkolatainak felújításáról, pótlásáról és cseréjéről, kivéve, ha arra a falban vagy födémben lévő vezetékek javításával összefüggő helyreállítási, továbbá az épület felújítása során végzett munkákkal kapcsolatban kerül sor,

*c)* az elektromos vezetéknek és az érintésvédelmi rendszerének a lakásban lévő fogyasztásmérőtől, vagy a biztosító táblától kezdődő szakaszán keletkezett hibák kijavításáról, kapcsolók és a csatlakozó aljak cseréjéről,

*d)* az épületben, az épület központi berendezéseiben, a közös használatra szolgáló helyiségekben és ezek berendezésében, továbbá a lakásban a saját vagy a vele együtt lakó, vagy a bérlő beleegyezésével ott tartózkodó személyek magatartása folytán keletkezett hibák kijavításáról és az eredeti állapot helyreállításáról, vagy a kár megtérítéséről,

*e)* a lakás és a lakáshoz tartozó helyiségek (tárolók), tisztán tartásáról és szükség szerinti megvilágításáról,

*f)* a lakásberendezések karbantartásáról, felújításáról és cseréjéről,

*g)* a lakáshoz tartozó füves terület karbantartásáról, gondozásáról,

*h)* legfeljebb 3 méter magasságig az ereszcsatorna tisztításáról.

**24. A lakás átalakítása, korszerűsítése**

**32. §**

(1) Bérbeadó írásban hozzájárulhat ahhoz, hogy a bérlő a lakást átalakítsa, korszerűsítse, amennyiben a bérlő a munkák elvégzésének költségeit vállalja. A bérlő ezen számlákkal igazolt költségeinek lakbérbe történő beszámítását akkor kérheti, ha az átalakítással a lakás komfortfokozata, alapterülete, vagy a szobák száma növekedett. Bérbeadó írásbeli hozzájárulása esetén a bérlő köteles a munkálatok elvégzéséhez szükséges hatósági engedélyeket beszerezni, és felel a hatósági engedélyekben meghatározottak szabályszerű végrehajtásáért.

(2) A lakás átalakítása, korszerűsítése előtt bérbeadó és bérlő megállapodnak a költségek viselésében.

(3) Ha a bérlő az (1) bekezdésben foglalt munkát bérbeadói hozzájárulás vagy hatósági engedély nélkül végzi el, a bérbeadó kötelezheti az eredeti állapot helyreállítására.

**25. Bérleti jogviszony meghosszabbítása, újbóli megkötése**

**33. §[[52]](#footnote-52)**

(1) A határozott idejű bérleti szerződés lejárta előtt 90 nappal a hivatal értesíti a bérlőt a szerződés megszűnésének időpontjáról és tájékoztatja, hogy a bérleti jogviszony meghosszabbításának feltétele a kérelmének a lejáratot megelőző 30 napon belüli benyújtása.

(2) A hivatal az értesítésben felhívja bérlő figyelmét arra, hogy részletes indokolást tartalmazó kérelme mellé – a bérlőre és a vele együtt lakókra vonatkozóan – csatolja a következőket:

*a)* a kérelem benyújtását megelőző havi nettó jövedelemről szóló igazolást,

*b)* vagyonnyilatkozatot,

*c)* közszolgáltatók és a bérbeadó igazolását az esetleges tartozás mértékéről,

*d)* jövedelemnyilatkozatot, amennyiben a bérlő vagy a vele együtt lakó személy rendszeres pénzellátásban nem részesül.

(3) Bérlő a bérleti szerződés meghosszabbítására irányuló kérelmét a hivatalnál nyújthatja be.

(4) Határozott idejű bérleti jogviszony meghosszabbítására csak akkor kerülhet sor, ha a kérelmező a bérbeadóval és a közszolgáltatókkal szemben fennálló valamennyi tartozását kiegyenlítette (bérleti díj vagy használati díj, közüzemi díjak, késedelmi kamat, végrehajtási költség, ügyvédi munkadíj stb.). A bérleti jogviszony meghosszabbításának időtartama alkalmanként legfeljebb 5 évig terjedhet.

**34. §**

(1) A bérleti jogviszony bérbeadóval szemben fennálló tartozás miatti megszűnése esetén a határozott vagy határozatlan időre bérbe adott lakás volt bérlőjével (a továbbiakban: lakáshasználó) a bérbeadó – a hatáskörrel rendelkező bizottság döntése alapján – két alkalommal, határozott időre, alkalmanként legfeljebb 1 év időtartamra szóló bérleti szerződést köthet, amennyiben lakáshasználó a bérbeadóval és a közszolgáltatókkal szemben fennálló valamennyi tartozását kiegyenlítette (bérleti díj vagy használati díj, közüzemi díjak, késedelmi kamat, végrehajtási költség, ügyvédi munkadíj stb).

(2) Határozott idejű bérleti szerződés időtartamának letelte miatti megszűnése esetén a bérbeadó lakáshasználóval - a hatáskörrel rendelkező bizottság döntése alapján - határozott időre, legfeljebb 5 év időtartamra szóló bérleti szerződést köthet, amennyiben lakáshasználónak nincs a bérbeadóval és a közszolgáltatókkal szemben fennálló tartozása.

**35. §[[53]](#footnote-53)**

A 33. § (3) bekezdésében, valamint a 34. §-ban meghatározott esetekben a hivatal megvizsgálja a bérlő, illetve lakáshasználó szociális helyzetét, valamint környezettanulmányt készíthet. Amennyiben megfelel a 8. § (1) bekezdésében meghatározott feltételeknek, a továbbiakban szociális helyzet alapján történik a bérbeadás. Abban az esetben, ha nem felel meg a 8. § (1) bekezdésében meghatározott jogosultsági feltételeknek, akkor a továbbiakban a bérbeadás csak költség alapon történhet.

**26. A lakásbérleti jog folytatása**

**36. §**

(1)[[54]](#footnote-54) Amennyiben a bérleti jogviszony a bérlő halála miatt szűnt meg, a bérleti jog folytatására irányuló kérelmet a lakásbérleti jog folytatására jogosult személynek a halálesetet követően a hivatalnál kell benyújtani. A hatáskörrel rendelkező bizottság elismeri a lakásbérleti jog folytatására való jogosultságot.

(2) Ha a lakásbérleti jogviszony a bérlő halála miatt szűnt meg és nincs a lakásbérlet folytatására jogosult személy, az öröklésben érdekelt köteles:

*a)* a halált követő 60 napon belül a lakást kiüríteni, és azt a Bérbeadónak átadni,

*b)* az a) pontban megállapított határidő elmulasztását követően a lakás leadásának időpontjáig lakáshasználati díjat fizetni, amely megegyezik a lakások bérleti díjáról szóló önkormányzati rendelet szerinti költség alapú bérleti díj összegével.

(3) Ha az örökös a hagyatéki tárgyakat a (2) bekezdés a) pontjában foglalt határidőig nem szállítja el, úgy azokat a bérbeadó az örökös költségére és veszélyére raktárban helyezi el, és gondoskodik annak őrzéséről.

(4)[[55]](#footnote-55) Ha az elhalt bérlőnek a bérbeadóval szemben fennálló tartozása van, akkor a bérbeadó a megtérülés érdekében köteles a tartozást hagyatéki teherként bejelenteni.

**27. A lakás visszaadása**

**37. §**

(1) A lakásbérleti szerződés megszűnésekor, a bérlő és a lakásba befogadott személyek külön felszólítás nélkül, mindennemű elhelyezési és térítési igény nélkül köteles(ek) a lakást beköltözhető, rendeltetésszerű használatra alkalmas állapotban a bérbeadónak visszaadni.

(2) A beköltözhető állapot legalább a falak átadáskori felületképzésének megfelelő (fehérre festett, tapétázott), a nyílászárók mázolt, a burkolatok sérülésmentes és tiszta, a berendezések üzemképes állapotát jelenti. A gázkészülékek üzemképes állapotát a szakszerviz által kiállított, az üzemképességet igazoló jegyzőkönyv tanúsítja.

(3) A bérbeadónak a lakás visszaadásakor meg kell állapítania a lakás és a lakásberendezések tényleges állapotát. A megállapításokat, az esetleges hibákat, hiányosságokat jegyzőkönyvbe kell foglalni, amelyben nyilatkoztatnia kell a bérlőt az őt terhelő hibák és hiányosságok megszüntetésének és az ellenérték megtérítésének a módjáról és határidejéről.

(4) A bérbeadó és a bérlő megállapodhatnak abban, hogy a lakás visszaadásakor a bérlőt terhelő helyreállítási munkákat a bérlő költségére bérbeadó végzi el. Ha a bérlő a hibák és hiányosságok megszüntetésére, vagy az ellenérték megtérítésére nem nyilatkozik, vagy a bérbeadó a bérlő nyilatkozatát nem fogadja el, a bérbeadó a bérleti szerződés megszűnését követően a bíróságtól kérheti a bérlő felelősségének megállapítását.

(5) A bérlő köteles a lakás bérét és költségeit mindaddig megfizetni, amíg azt tisztán, rendeltetésszerű használatra alkalmas állapotban a bérbeadónak jegyzőkönyvben át nem adja.

(6) Ha a bérlő a saját költségén létesített lakásberendezéseket a lakás visszaadásakor leszereli, a bérbeadónak kötelezni kell a bérlőt az eredeti állapot visszaállítására, vagy annak költségének megtérítésére, vagy a rendeltetésszerű használhatóság más módon történő biztosítására.

*VI. Fejezet*

*A lakásbérlet megszűnése*

**38. §**

(1) Ha a bérbeadó és a bérlő a határozatlan időre kötött lakásbérleti szerződést közös megegyezéssel úgy szünteti meg, hogy a bérbeadó a bérlő részére másik lakást nem ad bérbe, a bérlő a lakás leadása előtti 12 hónapban ténylegesen befizetett lakbér 5-szörösét kitevő, legalább 100.000,- Ft, de legfeljebb 700.000,- Ft pénzbeli térítésre jogosult akkor, ha a bérlő a lakás leadását megelőzően, azt legalább 5 éven át bérelte.

(2) Ha a bérbeadó és a bérlő a határozatlan időre kötött lakásbérleti szerződése úgy szűnik meg, hogy a lakás kiürítéséről a közgyűlés határozatával döntött és a bérbeadó a bérlő részére másik lakást nem ad bérbe, akkor a bérlő a lakás leadása előtti 12 hónapban ténylegesen befizetett lakbér 10-szeresét kitevő, de legalább 200.000,- Ft, legfeljebb 1.000.000,- Ft pénzbeli térítésre jogosult. Ilyen esetben a bérlőt nem terheli a lakás felújításának kötelezettsége.

(3) Bérbeadó a lakást jogcím nélkül használók esetében - a jogcím nélküli lakáshasználat kezdetétől számított 60 napon belül - köteles a lakás kiürítése iránti peres eljárást megindítani.

(4) A bérlőkijelölési joggal érintett lakás esetén a fennálló bérleti jogviszony megszűnik, amennyiben a bérlemény bérlakás funkcióját elveszti.

*VII. Fejezet*

*Záró rendelkezések*

**39. §[[56]](#footnote-56)**

**40. §[[57]](#footnote-57)**

**41. §[[58]](#footnote-58)**

**42. §**

Ez a rendelet 2024. január 1-jén lép hatályba.

**43. §**

E rendelet rendelkezéseit a folyamatban lévő ügyekben is alkalmazni kell.

Nagykanizsa, 2023. szeptember 28.

**Dr. Gyergyák Krisztina Balogh László**

**jegyző polgármester**

Kihirdetés napja: 2023. szeptember 29.

**Dr. Gyergyák Krisztina**

**jegyző**

*1. melléklet a 31/2023. (IX. 29.) önkormányzati rendelethez[[59]](#footnote-59)*

**Pontrendszer szociális helyzet alapján**

|  |  |
| --- | --- |
| **1. Jövedelmi szint** |  |
| **Havi nettó jövedelem** **(háztartás/fő)** |  |
| 60.000,- Ft alatt | 20 pont |
| 60.001,-Ft - 70.000, - Ft | 15 pont |
| 70.001,- Ft - 80.000,-Ft | 12 pont |
| 80.001,- Ft - 90.000,-Ft | 9 pont |
| 90.001,-Ft - 99.750,-Ft | 6 pont |
| **Havi nettó jövedelem** **(egyedülálló)** |  |
| 80.000,-Ft alatt | 20 pont |
| 80.001,-Ft - 90. 000,-Ft | 15 pont |
| 90.001,-Ft - 100. 000,-Ft | 12 pont |
| 100.001,-Ft - 110. 000,-Ft | 9 pont |
| 110.001,-Ft - 120. 000,-Ft | 6 pont |
| 120.001,-Ft – 128. 250,-Ft | 3 pont |
| **2. Lakhatási helyzet** |  |
| Hajléktalan / átmeneti elhelyezést nyújtó intézményben él (az intézményvezető ajánlásával) | 20 pont |
| Lakhatás ideiglenes (családnál, szívességi alapon) | 5 pont |
| Lakhatás elvesztésének veszélye (pl: kilakoltatás végrehajtóval, rendőrségi vagy bírósági jegyzőkönyvvel…) | 10 pont |
| Albérletben él | 3 pont |
| **3. Családi állapot és gyermekek száma** |  |
| Egyedülálló szülő, gyerekkel | 10 pont |
| Házaspár vagy élettársak, gyerekkel | 5 pont |
| Egyedülálló gyerek nélkül | 8 pont |
| Házaspár/élettárs gyerek nélkül | 4 pont |
| **4. Foglalkoztatottsági helyzet** |  |
| Főállású munkaviszony (személyenként) | 10 pont |
| Egyszerűsített foglalkoztatás | 6 pont |
| Munkanélküli (álláskeresési ellátásra jogosult) | 5 pont |
| Alkalmi munkavállaló | 2 pont |
| Munkanélküli (ellátás nélkül) | 0 pont |
| **5. Egészségügyi helyzet** |  |
| Fogyatékossággal élő pályázó vagy a pályázóval egy háztartásban élő fogyatékkal élő személy | 20 pont |
| Tartósan beteg pályázó, vagy a pályázóval egy háztartásban élő tartósan beteg személy | 10 pont |
| **6. Egyéb szempontok** |  |
| Egészségtelen vagy rossz lakáskörülmények | 10 pont |
| Egynél több eltartott gyermek | gyermekenként 2 pont |
| Korábbi érvényes lakáspályázat pályázatonként | 3 pont (de maximum 9 pont) |
| Nyugdíjas/ rokkantnyugdíjas/ nyugdíjas rokkantnyugdíjas, együtt költöző családtag | személyenként 2 pont |
| Rehabilitációs ellátásban, rokkantsági ellátásban részesül | 6 pont |
| Pályázó a CSSK-val együttműködik, együttműködési megállapodás csatolásával | 2 pont |
| bizottsági döntés alapján egyedi méltánylás alapján | 10 pont |

*2. melléklet a 31/2023. (IX. 29.) önkormányzati rendelethez[[60]](#footnote-60)*

**Pontrendszer költségelven**

| **Havi nettó jövedelem (háztartás/fő)** |  |
| --- | --- |
| 99.751,-Ft -150.000,-Ft | 10 pont |
| 150.001,-Ft - 200.000, - Ft/fő | 7 pont |
| 200.001,-Ft - 250.000, - Ft/fő | 5 pont |
| 250.001, - Ft/fő felett | 0 pont |
| **Havi nettó jövedelem (egyedülálló)** |  |
| 128.251,-Ft- 150.000,-Ft | 20 pont |
| 150.001,-Ft- 200.000,-Ft | 15 pont |
| 200.001,-Ft -250.000,-Ft | 10 pont |
| 250.001,-Ft-300.000,-Ft | 8 pont |
| 300.001,-Ft- 350.000,-Ft | 5 pont |
| 350.001,-Ft felett | 0 pont |
| Pályázó albérletben él | 2 pont |
| Pályázó szívességi lakáshasználó | 0 pont |
| A lakás, ahol él túlzsúfolt (több mint 2 fő/szoba) | 3 pont |
| A lakás, ahol él műszakilag nem megfelelő (pl. beázik, komfort nélküli…) | 4 pont |
| Legalább 1 éve folyamatos munkaviszonya van | 5 pont |
| Legalább 3 éve folyamatos munkaviszonya van | 6 pont |
| Legalább 5 éve folyamatos munkaviszonya van | 7 pont |
| Albérleti szerződése 3 hónapon belül megszűnik (írásbeli felmondást mellékelni kell) | 5 pont |
| Gyermeket nevel (1 gyermek: 5 pont, 2 vagy több gyermek: 10 pont) | 5 pont, 10 pont |
| Tartósan beteg, vagy fogyatékos gyermeket nevel | 10 pont |
| Egyedülálló szülő | 5 pont |
| Nyugdíjas | 5 pont |
| Fogyatékkal élő személy él a háztartásban | 8 pont |
| Tartósan beteg személy él a háztartásban (szakorvosi igazolással) | 4 pont |
| Egészségügyi szolgálati jogviszony, közalkalmazotti jogviszony vagy köznevelési foglalkoztatotti jogviszonyban álló személy | 10 pont |
| Korábbi érvényes lakáspályázat pályázatonként | 3 pont alkalmanként, de maximum 9 pont |
| Lakásfenntartási hozzájárulást nem vesz igénybe | 5 pont |
| bizottsági döntés alapján egyedi méltánylás alapján | 10 pont |

*3. melléklet a 31/2023. (IX. 29.) önkormányzati rendelethez[[61]](#footnote-61)*

**Pontrendszer piaci alapon**

|  |  |
| --- | --- |
| Nagykanizsán bejelentett lakóhelye/tartózkodási helye van, legalább 1 év | 2 pont |
| Nagykanizsán bejelentett lakóhelye/tartózkodási helye van több, mint 5 éve | 4 pont |
| Nagykanizsai székhelyű vagy telephellyel rendelkező munkáltatóval munkaviszonyban áll | 5 pont |
| Legalább 1 éve folyamatos munkaviszonya van | 2 pont |
| Legalább 3 éve folyamatos munkaviszonya van | 4 pont |
| Legalább 5 éve folyamatos munkaviszonya van | 6 pont |
| A háztartás igazolt jövedelme legalább a megpályázott lakás bérleti díjának négyszerese. | 5 pont |
| Jegyzett pénzintézetnél kötött lakás-előtakarékossági szerződéssel rendelkezik. | 5 pont |
| Nagykanizsai munkaviszonnyal rendelkező, diplomás pályakezdő. | 5 pont |
| Egészségügyi szolgálati jogviszony, közalkalmazotti jogviszony vagy köznevelési foglalkoztatotti jogviszonyban álló személy. | 8 pont |
| Vállalja a bérbeadó által megállapított havi bérleti díj egyösszegű megfizetését |  |
| 2 hónapra | 4 pont |
| 3 hónapra | 6 pont |
| 4 hónapra | 8 pont |
| 6 hónapnál hosszabb időre | 15 pont |
| bizottsági döntés alapján egyedi méltánylás alapján | 10 pont |

*4. melléklet a 31/2023. (IX. 29.) önkormányzati rendelethez[[62]](#footnote-62)*

**Nyugdíjasház licitszabályzata**

1. Nagykanizsa Megyei Jogú Város Önkormányzata a tulajdonában lévő nyugdíjasházi lakások bérbeadását a jelen szabályzatban meghatározott eljárási rend szerint folytatja le.

2. A zártkörű licitet a pályázati felhívásban meghatározott helyen és időpontban kell megtartani. A licitet a hivatal dolgozója vezeti és jegyzőkönyvvezető útján gondoskodik a jegyzőkönyv elkészítéséről.

3. A licitet nem folytathatja le az a személy, aki:

3.1. a pályázó személy a Polgári Törvénykönyvről szóló 2013. évi V. törvény 8:1. § (1) bekezdés 2. pontja szerinti hozzátartozója,

3.2. vagy egyéb okból elfogult.

4. A kizárásra okot adó tényezőt a licit lefolytatásával megbízott személy köteles haladéktalanul bejelenteni a jegyzőnek. A kizáró okot a liciten részt vevő is bejelentheti. A kizáró ok fennállásáról a jegyző dönt.

5. A licitáláson személyesen az vehet részt, aki pályázatát határidőben benyújtotta, illetve a pályázót a meghatalmazottja is képviselheti. A meghatalmazást írásba kell foglalni. A liciten részt vesz továbbá a bérbeadó munkatársa. A liciten való részvételről jelenléti ív készül.

6. A pályázó, vagy meghatalmazottja a liciten történő adategyeztetésnél köteles bemutatni a licit vezetőjének személyi igazolványát, meghatalmazott esetén a meghatalmazását is.

7. A licit vezetője gondoskodik a licit technikai feltételeiről, a liciten megjelenteket számba veszi. A licitálás előtt tájékoztatást ad a pályázat alapjául szolgáló bérleti szerződés tervezetéről és a lakás induló adományának összegéről, a licitlépcső mértékéről, és a licitálás menetéről.

8. A licit során megajánlható legkisebb adomány a rendelet 5. mellékletében foglaltakkal egyezik meg.

9. A licit lebonyolítása során az ajánlati összeget legalább a licit felhívásban meghatározott összeggel lehet emelni.

10. A licit vezetője minden egyes újabb ajánlatnál rögzíti azt - illetve jegyzőkönyvbe is rögzítésre kerül-, hogy ki tartja az összeget (sorszám szerint).

11. A megemelt összegre nem licitálhat az, aki az alacsonyabb összegre nem licitált.

12. A licitet addig kell folytatni, amíg az ajánlati árat egy licitáló tartja csak.

13. A levezető személy a legmagasabb ajánlatot tevő személyét a liciten megállapítja.

14. A licitről jegyzőkönyvet kell készíteni, amelynek tartalmaznia kell:

14.1. a licit helyét, idejét,

14.2. a jelenlévők nevét, megjelölését, képviseleti jogosultságukat és igazolásuk módját, aláírását a jegyzőkönyv mellékletét képező jelenléti íven feltüntetve,

14.3. a levezető személyét,

14.4. a licit menetét, a liciten tett ajánlatokat,

14.5. a licit kimenetelét vagy eredménytelenségét,

14.6. a legmagasabb ajánlatot tevő személyt és ajánlatát,

14.7. a szerződéskötés feltételeire és határidejére vonatkozóan megadott kioktatás megtörténtét.

14.8. A licitről készült jegyzőkönyvet a licitet vezető személy és a jegyzőkönyvvezető, valamint a liciten résztvevő személyek írja alá.

15. A licit jegyzőkönyvét és a jelenléti ívet a hivatal a bérbeadó részére - a bérlőkijelöléssel egyidejűleg - megküldi, a bérbeadó a bérleti szerződéssel együtt megőrzi.

16. Mellőzni lehet a licitet, ha egy lakásra csak egy pályázó van és az adomány alapösszegét felajánlja.

*5. melléklet a 31/2023. (IX. 29.) önkormányzati rendelethez[[63]](#footnote-63)*

**Nyugdíjasházi bérlakások adományának alapösszege**

|  | **A** | **B** | **C** |
| --- | --- | --- | --- |
| **1** | **Lakás** (m2) | **Darab** | **Lakástípusonként az adomány értéke (Ft)** |
| **2** | garzon (25,26 m2) | 15 | 3 500 000 |
| **3** | 1+fél szoba (32,13 m2) | 2 | 4 000 000 |
| **4** | 1+fél szoba (36,76 m2) | 8 | 4 500 000 |
| **5** | 1+fél szoba (42,36 m2) | 6 | 5 000 000 |
| **6** | 1+fél szoba (45,53 m2) | 2 | 5 500 000 |
| **7** | 1+fél szoba (53,34 m2) | 2 | 6 000 000 |

*6. melléklet a 31/2023. (IX. 29.) önkormányzati rendelethez[[64]](#footnote-64)*

**Bérlőkijelölési joggal érintett lakások**

|  | **A** | **B** |
| --- | --- | --- |
| **1** | **Lakások címe** | **Lakások helyrajzi száma** |
| **2** | Nagykanizsa, Múzeum tér 5. 3. em. 22. ajtó | 1180/A/24 |
| **3** | Nagykanizsa, Múzeum tér 5. 2. em. 15. ajtó | 1180/A/17 |
| **4** | Nagykanizsa, Múzeum tér 5. 3. em. 20. ajtó | 1180/A/22 |
| **5** | Nagykanizsa, Hevesi út 1. A. lph. IV. em. 3. ajtó | 3070/18/A/14 |
| **6** | Nagykanizsa, Hevesi út 1. B. lph. IV. em. 1. ajtó | 3070/18/A/26 |
| **7** | Nagykanizsa, Zrínyi M. u. 28. C. lph. 1. em. 3. ajtó | 2006/3/A/32 |
| **8** | Nagykanizsa, Zrínyi M. u. 28. C. lph. 3. em. 8. ajtó | 2006/3/A/37 |
| **9** | Nagykanizsa, Zrínyi M. u. 28. A. lph. 1. em. 3. ajtó | 2006/3/A/17 |
| **10** | Nagykanizsa, Csokonai u. 2. A. lph. 2. em. 2. ajtó | 3099/14/A/21 |
| **11** | Nagykanizsa, Ady Endre u. 11. 3. em. 27. ajtó | 2272/A/29 |
| **12** | Nagykanizsa, Bartók Béla u. 9. A. lph. 3. em. 1. ajtó | 3082/A/9 |
| **13** | Nagykanizsa, Bartók Béla u. 9. A. lph. 1. em. 2. ajtó | 3082/A/4 |
| **14** | Nagykanizsa, Bartók Béla u. 9. C. lph. fsz. 1. ajtó | 3082/A/29 |
| **15** | Nagykanizsa, Bartók Béla u. 10. C. lph. 1. em. 1. ajtó | 3051/4/A/31 |
| **16** | Nagykanizsa, Zemplén Gy. u. 4/D. 3. em. 11. ajtó | 3049/40/A/57 |
| **17** | Nagykanizsa, Munkás u. 12. A. lph. 1. em. 3. ajtó | 3051/35/A/3 |
| **18** | Nagykanizsa, Munkás u. 12. A. lph. 4. em. 14. ajtó | 3051/35/A/14 |
| **19** | Nagykanizsa, Batthyány u. 16. fsz. 1. | 2297/A/1 |
| **20** | Nagykanizsa, Berzsenyi D. u. 10. A. lph. fsz. 3. ajtó | 1363/8/A/5 |
| **21** | Nagykanizsa, Fő út 8. I. lph. I. em. 8. ajtó | 1948/A/39 |
| **22** | Nagykanizsa, Városkapu krt. 16. A. lph. 2. em. 1. ajtó | 3059/40/A/23 |
| **23** | Nagykanizsa, Sugár út 2/B. 2. em. 3. ajtó | 1187/A/11 |
| **24** | Nagykanizsa, Liszt Ferenc u. 2. B. lph. 3. em. 2. ajtó | 3048/5/A/24 |
| **25** | Nagykanizsa, Hevesi u. 1. C. lph. 1. em. 2. ajtó | 3070/18/A/32 |
| **26** | Nagykanizsa, Hevesi u. 1. C. lph. 3. em. 2. ajtó | 3070/18/A/38 |
| **27** | Nagykanizsa, Hevesi u. 1. C. lph. 4. em. 1. ajtó | 3070/18/A/40 |
| **28** | Nagykanizsa, Hevesi u. 1. D. lph. 1. em. 1. ajtó | 3070/18/A/46 |
| **29** | Nagykanizsa, Hevesi u. 1. D. lph. 1. em. 3. ajtó | 3070/18/A/48 |
| **30** | Nagykanizsa, Hevesi u. 1. D. lph. 4. em. 2. ajtó | 3070/18/A/56 |
| **31** | Nagykanizsa, Hevesi u. 1. E. lph. fsz. 1. ajtó | 3070/18/A/59 |
| **32** | Nagykanizsa, Kodály Z. u. 6. B. lph. fsz. 2. ajtó | 3051/9/A/16 |
| **33** | Nagykanizsa, Kodály Z. u. 6. B. lph. 1. em. 1. ajtó | 3051/9/A/18 |
| **34** | Nagykanizsa, Kodály Z. u. 6. C. lph. 4. em. 2. ajtó | 3051/9/A/42 |
| **35** | Nagykanizsa, Liszt. Ferenc u. 8. C. lph. 2. em. 2. ajtó | 3048/2/A/37 |
| **36** | Nagykanizsa, Liszt. Ferenc u. 8. D. lph. 2. em. 3. ajtó | 3048/2/A/52 |
| **37** | Nagykanizsa, Liszt. Ferenc u. 8. D. lph. 3. em. 2. ajtó | 3048/2/A/54 |
| **38** | Nagykanizsa, Munkás 12. B. lph. 1. em. 1. ajtó | 3051/35/A/17 |
| **39** | Nagykanizsa, Munkás 12. B. lph. 2. em. 1. ajtó | 3051/35/A/20 |
| **40** | Nagykanizsa, Munkás 12. C. lph. fsz. 2. ajtó | 3051/35/A/30 |
| **41** | Nagykanizsa, Munkás 12. D. lph. fsz. 1. ajtó | 3051/35/A/43 |
| **42** | Nagykanizsa, Teleki u. 11. B. lph. 4.em. 3. ajtó | 3099/20/A/28 |
| **43** | Nagykanizsa, Városkapu krt. 9. A. lph. 2. em. 1. ajtó | 3063/7/A/5 |
| **44** | Nagykanizsa, Városkapu krt. 9. B. lph. 3. em. 1. ajtó | 3063/7/A/25 |
| **45** | Nagykanizsa, Városkapu krt. 9. B. lph. 3. em. 3. ajtó | 3063/7/A/27 |
| **46** | Nagykanizsa, Városkapu krt. 9. C. lph. 2. em. 2. ajtó | 3063/7/A/38 |
| **47** | Nagykanizsa, Városkapu krt. 9. D. lph. 2. em. 3. ajtó | 3063/7/A/55 |

*7. melléklet a 31/2023. (IX. 29.) önkormányzati rendelethez[[65]](#footnote-65)*

**Műterem lakások**

|  | **A** | **B** |
| --- | --- | --- |
| **1** | **Lakások címe** | **Lakások helyrajzi száma** |
| **2** | Nagykanizsa, Bartók B. u. 10. em. 4. ajtó | 3051/21/A/61 |
| **3** | Nagykanizsa, Bartók B. u. 10. em. 5. ajtó | 3051/20/A/61 |
| **4** | Nagykanizsa, Jókai u. 52. fsz. 1. ajtó | 1509/2 |
| **5** | Nagykanizsa, Jókai u. 52. fsz. 2. ajtó | 1509/2 |

*8. melléklet a 31/2023. (IX. 29.) önkormányzati rendelethez[[66]](#footnote-66)*

**Köznevelési intézmény területén található szolgálati lakások**

|  | **A** | **B** |
| --- | --- | --- |
| **1** | **Szolgálati lakások címe** | **Lakások helyrajzi száma** |
| **2** | Nagykanizsa, Hevesi u. 2. | 3049/58 |
| **3** | Nagykanizsa, Csokonai u. 1. | 3074 |
| **4** | Nagykanizsa, Attila u. 2. | 2983/A/1 |
| **5** | Nagykanizsa, Ady E. u. 74/A. | 3761/1 |
| **6** | Nagykanizsa, Ady E. u. 74/A. | 3761/1 |
| **7** | Nagykanizsa, Ady E. u. 74/A. | 3761/1 |
| **8** | Nagykanizsa, Ady E. u. 74/A. | 3761/1 |
| **9** | Nagykanizsa, Platán sor 3. | 2969 |
| **10** | Nagykanizsa, Rozgonyi u. 23. | 1244 |
| **11** | Nagykanizsa, Rozgonyi u. 7. | 1213/44 |

*9. melléklet a 31/2023. (IX. 29.) önkormányzati rendelethez[[67]](#footnote-67)*

**Egészségügyi alapellátási célt szolgáló ingatlanon található szolgálati lakások**

|  | **A** | **B** |
| --- | --- | --- |
| **1** | **Szolgálati lakások címe** | **Lakások helyrajzi száma** |
| **2** | Nagykanizsa, Alkotmány u. 75. | 4088 |
| **3** | Nagykanizsa, Jókai 50. | 1511 |
| **4** | Nagykanizsa, Miklósfa u. 10. | 30074 |

1. A 2. § (3) bekezdés a) pont ae) alpontja a Nagykanizsa Megyei Jogú Város Önkormányzata Közgyűlésének 23/2025. (VI. 30.) önkormányzati rendelete 1. § (1) bekezdésével megállapított szöveg. [↑](#footnote-ref-1)
2. A 2. § (4) bekezdése a Nagykanizsa Megyei Jogú Város Önkormányzata Közgyűlésének 23/2025. (VI. 30.) önkormányzati rendelete 1. § (2) bekezdésével megállapított szöveg. [↑](#footnote-ref-2)
3. A 2. § (5) bekezdése a Nagykanizsa Megyei Jogú Város Önkormányzata Közgyűlésének 23/2025. (VI. 30.) önkormányzati rendelete 1. § (2) bekezdésével megállapított szöveg. [↑](#footnote-ref-3)
4. A 3. § 5. pont c) alpontját a Nagykanizsa Megyei Jogú Város Önkormányzata Közgyűlésének 23/2025. (VI. 30.) önkormányzati rendelete 24. § a) pontja hatályon kívül helyezte. [↑](#footnote-ref-4)
5. A 3. § 11. pontja a Nagykanizsa Megyei Jogú Város Önkormányzata Közgyűlésének 23/2025. (VI. 30.) önkormányzati rendelete 2. § (1) bekezdésével megállapított szöveg. [↑](#footnote-ref-5)
6. A 3. § 16. pontja a Nagykanizsa Megyei Jogú Város Önkormányzata Közgyűlésének 23/2025. (VI. 30.) önkormányzati rendelete 2. § (2) bekezdésével megállapított szöveg. [↑](#footnote-ref-6)
7. Az 5. § (2) bekezdés a) pontja a Nagykanizsa Megyei Jogú Város Önkormányzata Közgyűlésének 23/2025. (VI. 30.) önkormányzati rendelete 3. §-ával megállapított szöveg. [↑](#footnote-ref-7)
8. Az 5. § (2) bekezdés b) pont bf) alpontját a Nagykanizsa Megyei Jogú Város Önkormányzata Közgyűlésének 23/2025. (VI. 30.) önkormányzati rendelete 24. § b) pontja hatályon kívül helyezte. [↑](#footnote-ref-8)
9. A 6. § (1) bekezdése a Nagykanizsa Megyei Jogú Város Önkormányzata Közgyűlésének 23/2025. (VI. 30.) önkormányzati rendelete 4. § (1) bekezdésével megállapított szöveg. [↑](#footnote-ref-9)
10. A 6. § (3) bekezdését a Nagykanizsa Megyei Jogú Város Önkormányzata Közgyűlésének 23/2025. (VI. 30.) önkormányzati rendelete 24. § c) pontja hatályon kívül helyezte. [↑](#footnote-ref-10)
11. A 6. § (6) bekezdése a Nagykanizsa Megyei Jogú Város Önkormányzata Közgyűlésének 23/2025. (VI. 30.) önkormányzati rendelete 4. § (2) bekezdésével megállapított szöveg. [↑](#footnote-ref-11)
12. A 6. § (13) bekezdését a Nagykanizsa Megyei Jogú Város Önkormányzata Közgyűlésének 23/2025. (VI. 30.) önkormányzati rendelete 4. § (3) bekezdése iktatta be. [↑](#footnote-ref-12)
13. A 6. § (14) bekezdését a Nagykanizsa Megyei Jogú Város Önkormányzata Közgyűlésének 23/2025. (VI. 30.) önkormányzati rendelete 4. § (3) bekezdése iktatta be. [↑](#footnote-ref-13)
14. A 7. § (1) bekezdése a Nagykanizsa Megyei Jogú Város Önkormányzata Közgyűlésének 23/2025. (VI. 30.) önkormányzati rendelete 5. § (1) bekezdésével megállapított szöveg. [↑](#footnote-ref-14)
15. A 7. § (2) bekezdése a Nagykanizsa Megyei Jogú Város Önkormányzata Közgyűlésének 23/2025. (VI. 30.) önkormányzati rendelete 5. § (1) bekezdésével megállapított szöveg. [↑](#footnote-ref-15)
16. A 7. § (6) bekezdése a Nagykanizsa Megyei Jogú Város Önkormányzata Közgyűlésének 23/2025. (VI. 30.) önkormányzati rendelete 5. § (2) bekezdésével megállapított szöveg. [↑](#footnote-ref-16)
17. A 7. § (6a) bekezdését a Nagykanizsa Megyei Jogú Város Önkormányzata Közgyűlésének 23/2025. (VI. 30.) önkormányzati rendelete 5. § (3) bekezdése iktatta be. [↑](#footnote-ref-17)
18. A 7. § (7) bekezdése a Nagykanizsa Megyei Jogú Város Önkormányzata Közgyűlésének 23/2025. (VI. 30.) önkormányzati rendelete 5. § (4) bekezdésével megállapított szöveg. [↑](#footnote-ref-18)
19. A 7. § (10) bekezdését a Nagykanizsa Megyei Jogú Város Önkormányzata Közgyűlésének 23/2025. (VI. 30.) önkormányzati rendelete 24. § d) pontja hatályon kívül helyezte. [↑](#footnote-ref-19)
20. A 7. § (11) bekezdése a Nagykanizsa Megyei Jogú Város Önkormányzata Közgyűlésének 23/2025. (VI. 30.) önkormányzati rendelete 5. § (5) bekezdésével megállapított szöveg. [↑](#footnote-ref-20)
21. A 7. § (15) bekezdése a Nagykanizsa Megyei Jogú Város Önkormányzata Közgyűlésének 23/2025. (VI. 30.) önkormányzati rendelete 5. § (6) bekezdésével megállapított szöveg. [↑](#footnote-ref-21)
22. A 7. § (22) bekezdését a Nagykanizsa Megyei Jogú Város Önkormányzata Közgyűlésének 23/2025. (VI. 30.) önkormányzati rendelete 5. § (7) bekezdése iktatta be. [↑](#footnote-ref-22)
23. A 8. § (4) bekezdése a Nagykanizsa Megyei Jogú Város Önkormányzata Közgyűlésének 23/2025. (VI. 30.) önkormányzati rendelete 6. § (1) bekezdésével megállapított szöveg. [↑](#footnote-ref-23)
24. A 8. § (5) bekezdése a Nagykanizsa Megyei Jogú Város Önkormányzata Közgyűlésének 23/2025. (VI. 30.) önkormányzati rendelete 6. § (1) bekezdésével megállapított szöveg. [↑](#footnote-ref-24)
25. A 8. § (9) bekezdése a Nagykanizsa Megyei Jogú Város Önkormányzata Közgyűlésének 23/2025. (VI. 30.) önkormányzati rendelete 6. § (2) bekezdésével megállapított szöveg. [↑](#footnote-ref-25)
26. A 9. § (1) bekezdése a Nagykanizsa Megyei Jogú Város Önkormányzata Közgyűlésének 23/2025. (VI. 30.) önkormányzati rendelete 7. § (1) bekezdésével megállapított szöveg. [↑](#footnote-ref-26)
27. A 9. § (2a) bekezdését a Nagykanizsa Megyei Jogú Város Önkormányzata Közgyűlésének 23/2025. (VI. 30.) önkormányzati rendelete 7. § (2) bekezdése iktatta be. [↑](#footnote-ref-27)
28. A 9. § (3) bekezdését a Nagykanizsa Megyei Jogú Város Önkormányzata Közgyűlésének 23/2025. (VI. 30.) önkormányzati rendelete 24. § e) pontja hatályon kívül helyezte. [↑](#footnote-ref-28)
29. A 9. § (4) bekezdését a Nagykanizsa Megyei Jogú Város Önkormányzata Közgyűlésének 23/2025. (VI. 30.) önkormányzati rendelete 7. § (3) bekezdése iktatta be. [↑](#footnote-ref-29)
30. A 9. § (5) bekezdését a Nagykanizsa Megyei Jogú Város Önkormányzata Közgyűlésének 23/2025. (VI. 30.) önkormányzati rendelete 7. § (3) bekezdése iktatta be. [↑](#footnote-ref-30)
31. A 7/A. alcímet (9/A. §-t) a Nagykanizsa Megyei Jogú Város Önkormányzata Közgyűlésének 23/2025. (VI. 30.) önkormányzati rendelete 8. §-a iktatta be. [↑](#footnote-ref-31)
32. A 12. § (2) bekezdése a Nagykanizsa Megyei Jogú Város Önkormányzata Közgyűlésének 23/2025. (VI. 30.) önkormányzati rendelete 9. § (1) bekezdésével megállapított szöveg. [↑](#footnote-ref-32)
33. A 12. § (5) bekezdése a Nagykanizsa Megyei Jogú Város Önkormányzata Közgyűlésének 23/2025. (VI. 30.) önkormányzati rendelete 9. § (2) bekezdésével megállapított szöveg. [↑](#footnote-ref-33)
34. A 15. § (1) bekezdés c) pontja a Nagykanizsa Megyei Jogú Város Önkormányzata Közgyűlésének 23/2025. (VI. 30.) önkormányzati rendelete 10. § (1) bekezdésével megállapított szöveg. [↑](#footnote-ref-34)
35. A 15. § (1) bekezdés e) pontja a Nagykanizsa Megyei Jogú Város Önkormányzata Közgyűlésének 23/2025. (VI. 30.) önkormányzati rendelete 10. § (2) bekezdésével megállapított szöveg. [↑](#footnote-ref-35)
36. A 17. § (2) bekezdése a Nagykanizsa Megyei Jogú Város Önkormányzata Közgyűlésének 23/2025. (VI. 30.) önkormányzati rendelete 11. §-ával megállapított szöveg. [↑](#footnote-ref-36)
37. A 18. § (3) bekezdése a Nagykanizsa Megyei Jogú Város Önkormányzata Közgyűlésének 23/2025. (VI. 30.) önkormányzati rendelete 12. § (1) bekezdésével megállapított szöveg. [↑](#footnote-ref-37)
38. A 18. § (6) bekezdés b) pontja a Nagykanizsa Megyei Jogú Város Önkormányzata Közgyűlésének 23/2025. (VI. 30.) önkormányzati rendelete 12. § (2) bekezdésével megállapított szöveg. [↑](#footnote-ref-38)
39. A 19. § (1) bekezdése a Nagykanizsa Megyei Jogú Város Önkormányzata Közgyűlésének 23/2025. (VI. 30.) önkormányzati rendelete 13. §-ával megállapított szöveg. [↑](#footnote-ref-39)
40. A 20. § a Nagykanizsa Megyei Jogú Város Önkormányzata Közgyűlésének 23/2025. (VI. 30.) önkormányzati rendelete 14. §-ával megállapított szöveg. [↑](#footnote-ref-40)
41. A 21. § a Nagykanizsa Megyei Jogú Város Önkormányzata Közgyűlésének 23/2025. (VI. 30.) önkormányzati rendelete 15. §-ával megállapított szöveg. [↑](#footnote-ref-41)
42. A 22. § (4) bekezdése a Nagykanizsa Megyei Jogú Város Önkormányzata Közgyűlésének 23/2025. (VI. 30.) önkormányzati rendelete 16. §-ával megállapított szöveg. [↑](#footnote-ref-42)
43. A 22. § (6) bekezdés a) pontját a Nagykanizsa Megyei Jogú Város Önkormányzata Közgyűlésének 23/2025. (VI. 30.) önkormányzati rendelete 24. § f) pontja hatályon kívül helyezte. [↑](#footnote-ref-43)
44. A 24. § (1) bekezdése a Nagykanizsa Megyei Jogú Város Önkormányzata Közgyűlésének 23/2025. (VI. 30.) önkormányzati rendelete 17. § (1) bekezdésével megállapított szöveg. [↑](#footnote-ref-44)
45. A 24. § (2) bekezdése a Nagykanizsa Megyei Jogú Város Önkormányzata Közgyűlésének 23/2025. (VI. 30.) önkormányzati rendelete 17. § (1) bekezdésével megállapított szöveg. [↑](#footnote-ref-45)
46. A 24. § (4) bekezdése a Nagykanizsa Megyei Jogú Város Önkormányzata Közgyűlésének 23/2025. (VI. 30.) önkormányzati rendelete 17. § (2) bekezdésével megállapított szöveg. [↑](#footnote-ref-46)
47. A 24. § (5) bekezdése a Nagykanizsa Megyei Jogú Város Önkormányzata Közgyűlésének 23/2025. (VI. 30.) önkormányzati rendelete 17. § (2) bekezdésével megállapított szöveg. [↑](#footnote-ref-47)
48. A 24. § (6) bekezdése a Nagykanizsa Megyei Jogú Város Önkormányzata Közgyűlésének 23/2025. (VI. 30.) önkormányzati rendelete 17. § (2) bekezdésével megállapított szöveg. [↑](#footnote-ref-48)
49. A 27. § (3) bekezdése a Nagykanizsa Megyei Jogú Város Önkormányzata Közgyűlésének 23/2025. (VI. 30.) önkormányzati rendelete 18. §-ával megállapított szöveg. [↑](#footnote-ref-49)
50. A 29. § (3) bekezdését a Nagykanizsa Megyei Jogú Város Önkormányzata Közgyűlésének 23/2025. (VI. 30.) önkormányzati rendelete 24. § g) pontja hatályon kívül helyezte. [↑](#footnote-ref-50)
51. A 30. § a) pontja a Nagykanizsa Megyei Jogú Város Önkormányzata Közgyűlésének 23/2025. (VI. 30.) önkormányzati rendelete 19. §-ával megállapított szöveg. [↑](#footnote-ref-51)
52. A 33. § a Nagykanizsa Megyei Jogú Város Önkormányzata Közgyűlésének 23/2025. (VI. 30.) önkormányzati rendelete 20. §-ával megállapított szöveg. [↑](#footnote-ref-52)
53. A 35. § a Nagykanizsa Megyei Jogú Város Önkormányzata Közgyűlésének 23/2025. (VI. 30.) önkormányzati rendelete 21. §-ával megállapított szöveg. [↑](#footnote-ref-53)
54. A 36. § (1) bekezdése a Nagykanizsa Megyei Jogú Város Önkormányzata Közgyűlésének 23/2025. (VI. 30.) önkormányzati rendelete 22. § (1) bekezdésével megállapított szöveg. [↑](#footnote-ref-54)
55. A 36. § (4) bekezdése a Nagykanizsa Megyei Jogú Város Önkormányzata Közgyűlésének 23/2025. (VI. 30.) önkormányzati rendelete 22. § (2) bekezdésével megállapított szöveg. [↑](#footnote-ref-55)
56. A 39. § a 2010. évi CXXX. törvény 12. § (2) bekezdése alapján hatályát vesztette. [↑](#footnote-ref-56)
57. A 40. § a 2010. évi CXXX. törvény 12. § (2) bekezdése alapján hatályát vesztette. [↑](#footnote-ref-57)
58. A 41. § a 2010. évi CXXX. törvény 12. § (2) bekezdése alapján hatályát vesztette. [↑](#footnote-ref-58)
59. Az 1. melléklet a Nagykanizsa Megyei Jogú Város Önkormányzata Közgyűlésének 23/2025. (VI. 30.) önkormányzati rendelete 23. § (1) bekezdésével megállapított szöveg. [↑](#footnote-ref-59)
60. A 2. melléklet a Nagykanizsa Megyei Jogú Város Önkormányzata Közgyűlésének 23/2025. (VI. 30.) önkormányzati rendelete 23. § (2) bekezdésével megállapított szöveg. [↑](#footnote-ref-60)
61. A 3. melléklet a Nagykanizsa Megyei Jogú Város Önkormányzata Közgyűlésének 23/2025. (VI. 30.) önkormányzati rendelete 23. § (3) bekezdésével megállapított szöveg. [↑](#footnote-ref-61)
62. A 4. melléklet a Nagykanizsa Megyei Jogú Város Önkormányzata Közgyűlésének 23/2025. (VI. 30.) önkormányzati rendelete 23. § (4) bekezdésével megállapított szöveg. [↑](#footnote-ref-62)
63. Az 5. melléklet a Nagykanizsa Megyei Jogú Város Önkormányzata Közgyűlésének 23/2025. (VI. 30.) önkormányzati rendelete 23. § (5) bekezdésével megállapított szöveg. [↑](#footnote-ref-63)
64. A 6. melléklet a Nagykanizsa Megyei Jogú Város Önkormányzata Közgyűlésének 23/2025. (VI. 30.) önkormányzati rendelete 23. § (6) bekezdésével megállapított szöveg. [↑](#footnote-ref-64)
65. A 7. mellékletet a Nagykanizsa Megyei Jogú Város Önkormányzata Közgyűlésének 23/2025. (VI. 30.) önkormányzati rendelete 23. § (7) bekezdése iktatta be. [↑](#footnote-ref-65)
66. A 8. mellékletet a Nagykanizsa Megyei Jogú Város Önkormányzata Közgyűlésének 23/2025. (VI. 30.) önkormányzati rendelete 23. § (8) bekezdése iktatta be. [↑](#footnote-ref-66)
67. A 9. mellékletet a Nagykanizsa Megyei Jogú Város Önkormányzata Közgyűlésének 23/2025. (VI. 30.) önkormányzati rendelete 23. § (9) bekezdése iktatta be. [↑](#footnote-ref-67)